
De  paruo  et  exigui  pretii  carmine  scripturus  sum,  quod, 
quam  uerum  sit  illud  Ouidii  chabent  sua  fata  libelli5,  plenis- 
sime  ostendit:  Sulpiciae  quae  uocatur  satiram  dico.  quam 
cum  ueteres  philologi  miro  amore  amplexi  essent  fouissentque 
(cuius  amoris  testimonia  extant  editiones  plurimae,  de  qua- 
rum  potissimis  cf.  Otto  Iahnius  in  Iuuenalis  editione  minore, 
Berol.  1868,  praef.  p.  10  sq.),  nostra  aetate  fere  contemptui 
habuerunt.  certe  paucissimi  eique  ipsi  obiter  tantum  et  data 
occasione  libello  enarrando  uel  emendando  studuerunt.  quin 
eo  usque  despicatus  iste  processit,  ut  nuperrime  Io.  Corn. 
Ger.  Boot  Batauus  carmen  tam  inelegans  suo  sibi  iure  anti- 
quitati  abnegare  uideretur  [cf.  eius  commentatio  academiae 
Nederlandorum  actis  inserta  cde  Sulpiciae  quae  fertur  satira5, 
Amstelodami  1868].  uaria  de  hoc  commento  iudicia  prolata 
sunt:  impugnabant  illud  tres,  quantum  equidem  scio,  uiri 
docti,  Dominicus  Carutti  Italus  [cSulpiciae  Caleni  satira.  Rec. 
D.  C.  Augustae  Taurinorum  1872],  Martinus  des  Amorie  van 
der  Hoeven  Batauus*)  [De  Gids,  tom.  IV,  Amstel.  1868, 
p.  408 — 410],  Lucianus  denique  Mueller  nostras  [comm.  Lucil. 
p.  283:  'cuius  (Sulpiciae)  spurium  et  saec.  XV  ab  Italo  nes- 
cio  quo  conscriptum  carmen  nuper  inepte,  ut  solet,  statuit 
Bootius  Amstelodamensis5];  fautor  sane  quam  grauissimus  ex- 

*)  huius  recensionis  notitiam  I.  C.  Vollgraffio  amico  Capitolino  debeo, 
cxcerpta  humanissime  Guil.  du  Rieu  misit. 

titit  eidem  GLuil.  Sig.  Teuffel  in  egregio  quem  de  historia  lit- 
terarum  Romanarum  conscripsit  libro  [p.  645  ed.  pr.J.  itaque 
cum  uerendum  sit,  ne  auctoritati,  qua  merito  hic  uiri  claris- 
simi  liber  floret,  obsecuti  iam  plurimi,  quibus  neque  tempus 
neque  animus  est  acrius  in  hanc  quaestionem  inquirendi, 
carmen  uere  antiquum  pro  spurio  habeant  et  supposito,  ego 
haud  ab  re  duco,  oblata  scribendi  opportunitate  totam  rem 
retractare  atque  ostendere  quam  sint  futtiles  et  reiectaneae 
Bootii  rationes  tantum  non  omnes,  cum  praesertim  carmini 
ipsi  hanc  nostram  opellam  haud  inutilem  fore  confidam.  quodsi 
Teuffelii  sententiam  mutare  mihi  continget,  operae  pretium 
tulisse  uidebor. 

Fundamentum  opinioni  suae  inde  petiit  Bootius,  quod 
nemo  adhuc  poematium  nostrum  in  codice  aliquo  manuscripto 
inuenit.  primum  enim  editum  est  Uenetiis  anno  1498  in  libro 
qui  nobilium  aliquot  poetarum  Italorum  carmina  complecti- 
tur*).  ibi  in  quinti  quaternionis  pagina  ultima  legitur: 
Hoc  uolumine  haec  continentur  Opuscula 
Gregorii  Tipherni  Poetae  clari$s.  Opuscula 
Iouiani  Pontani  Umbri  Poetae  Nenia 
Iouiani  Pontani  Poetae  Epigramata  quaedam 
Fracisci  Octauii  Poetae  de  amorib'  epl'ae  elegatissimae 
Sulpitiae  Carmina.  LXX.  quae  fuit  Domitiai  temporibus 
Nuper  per  Georgii  Merulae  opera  in  lucem  Edita. 

Impressum  Uenetiis  per  Bernhardinu  Uenetu. 

Anno  Domini.  M.  CCCC.  XCVIII. 

Mensis  Iunii  Die  undecimo. 

eodem  fere  tempore,  quo  editio  Ueneta  prodiit,  iterum  satira 

excusa  est  in  editione  Ausonii  Parmensi  a  Thadaeo  Ugoleto 

instituta,  cui  subscriptum  est:  cImpressum  Parmae  per  Ange- 

*)  huius  libri   rarissimi   exemplar  Gottingense  Antonio  Klettio,    uiro   cla- 
rissimo,  intercedente  Ienam  transmissum  accuratissime  contuli. 


lum  Ugoletura  Parmensem  Anno  Domini  1499.  Die.  X.  mensis 
Iulif*).  praeterea  haec  editioni  Parmensi  subiecta  sunt: 

Expliciunt  Opera   Ausonii  poetae  celeberrimi  fragmetata: 

quae  teraporum  incuria  ad  nos  peruenerunt  a  Thadeo  Ugo- 

leto  Parmensi  diligenter  recognita. 

Idem   Thadeus    addidit   eiusdem   Ausonii   opuscula   infra- 

scripta.    Epigramraata  uidelicet  nonulla. 

Epistolam  ad  Paulinum. 

Periochen  Homericam. 

Mosella. 

Opusculum  de  ludo  Septem  sapientum. 

Catalogum  nobilium  Urbium. 

Sulpitiam. 

Atq;  aliqua  Ausonii  Epigramata:   quae  dicunt1  e  bibliotheca 

Georgii  Alexandri  fluxisse. 
quod  ad  editionis  Uenetae  attinet  uerba  supra  adlata  cSul- 
pitiae  carmina.  LXX.  quae  fuit  Domitiai  temporibus  Nuper  per 
Georgii  Merulae  opera  in  lucem  Edita',  haec  Bootius  scribit 
[p.  21]:  cindoctus  editor,  qui  ex  uno  carmine  septuaginta  uer- 
suum  fecit  carmina  LXX,  putauit  se  nouo  inuento  maiorem 
fidem  facturum,  si  a  Georgio  Merulo  repertum  et  in  lucem 
protractum  fingeret.  nam  Merula  scriptores  de  re  rustica, 
Plauti  fabulas,  Martialem  aliaque  e  libris  mss.  primus  edi- 
derat  atque  paulo  ante  mortem  codices  in  coenobio  Bobiensi 
peruolutasse  putabatur,  inductus  ille  Tiraboschii  [storia  della 
letter.  Ital.  VI  p.  II  p.  744]  uerbis  his:  ca  lui  [sc.  Merulae] 
par  che  debbasi  attribuir  la  scoperta  di  moltissimi  codici 
fatta  nel  monastero  di  Bobbio  1'anno  1494,  di  cui  parla  il 
Uolterrano\ 


*)  cum  priuilegium  huic  editioni  praemissum  datum  sit  'Die  XXVIII 
Iulii  MCCCCLXXXX  octauo',  apparet  iam  anno  1498  recensionem  a  Thadaeo 
absolutam  fuisse ;  quare  edilio  Parmensis  non  potest  pendere  a  Ueneta. 

Sed  enim  reuera  Georgii  Merulae  Alexandrini  opera  plu- 
rimos  libros  in  bibliothecae  Bobiensis  scriniis  latitantes  luci 
esse  redditos,  id  extra  omnem  dubitationem  ponunt  uerba 
Georgii  Galbiati  editioni  principi  Terentiani  Mauri  ab  eo  factae 
praemissa  haec  [cf.  Terent.  Maur.  ed.  C.  Lachmann,  p.  IIII]: 
ccum  Bobii  in  coenobio  diui  Columbani  iussu  eruditissimi  Me- 
rulae  chronica  et  Caesarum  diplomata  euoluerem ,  . . .  multa 
nobilium  scriptorum  uolumina  (reliquiae  erant  Longobardo- 
rum)  ex  carcere  perpetuo  et  tenebris  in  lucem  eduxi\  neque 
ambiguum  est  quisnam  fuerit  ille  Merula,  siquidem  in  priui- 
legio  a  Ludouico  Maria  Sfortia,  duce  Mediolanensi,  anno  1496 
dato  et  Galbiati  praefationi  praemisso  [Lachm.  p.  III]  haec 
extant:  ccum  superiori  anno,  auctore  doctissimo  quondam 
uiro  domino  Georgio  Merula  Alexandrino,  Georgius  Galbiatus 
eius  amanuensis  inuenerit  atque  ex  squalore  et  situ  eruerit 
sex  annotatos  infra  grammaticos1  [Terentianum  scilicet  Mau- 
rum,  Fortunatianum  de  carminibus  Horatii,  Uelium  Longum 
de  orthographia ,  Adamantinum  de  orthographia ,  Catholica 
Probi,  Cornelii  Frontonis  elegantias].  itaque  Galbiatus  ex 
omni  numero  auctorum  a  se  inuentorum  scripta  ad  gramma- 
ticam  latinam  spectantia  quae  ederet  sibi  elegit:  de  ceteris 
illis  cnobilium  scriptorum  uoluminibus5  extat  testimonium  iam 
a  multis  in  partes  uocatum  Baphaelis  Uolaterrani  in  com- 
mentariorum  urbanarum  libro  quarto  [folio  LVI  primae  edi- 
tionis  Romanae  anni  1506;  cf.  Lachm.  1.  1.  p.  V]:  cBobium 
ad  Appennini  iuga  situm  ubi  nobile  Coenobium  a  Theodolinda 
regina  longobardorum  extructum.  Hic  anno  M.  CCCCLXXXXIII 
huiuscemodi  libri  reperti  sunt.  Rutilius  Naumatianus.  He- 
roicum  Sulpici  carmen.  LXX.  epigrammata  Terentianus  Mau- 
rus  de  litteris  syllabis  et  metris  omnis  generis:  Cesius:  Bas- 
sus:  Ueluis  longus  de  orthographia :  Adamantius:  Martyrius 
de.  B.  littera  et  muta.  v.  uocali:  Probi.    catholica  Corneli 


Frontonis  elegantiae  latinae quorum  bona  pars  his 

annis  proximis  a  meo  Municipe  Thoma  Phaedro  bonarum  ar- 
tium  professore  est  aduecta  in  urbem5. 

Hic  cum  commemorentur  eadem  quae  Galbiatus  Bobii  se 
reperisse  adfirmat  scripta,  puta  Terentianum  Maurum  alios- 
que  grammaticos,  nihil  obstat  quominus  'multa3  illa  cnobilium 
scriptorum  uolumina3  ea  fuisse  statuamus  quae  enumerat 
Uolaterranus.  narn  Ludouicus  Sfortia,  cum  in  priuilegio  isto 
a.  1496  dato  csuperiori  anno\  id  est,  a.  1495  codices  illos 
repertos  esse  dicat,  aperte  errat,  propterea  quod  Merulam 
iam  mense  Martio  anni  1494  mortem  obiisse  sat  constat 
[cf.  Tiraboschius  1. 1.  p.  746].  fidem  igitur  habeamus  Raphaelis 
editioni  principi  (nam  posteriores  annum  1494  praue  exhibent) 
anno  1493  inuentum  adsignanti.  quid  autem  apud  Uolaterra- 
num  sibi  uolunt  uerba  illa  cheroicum  Sulpici  carmen.  LXX3? 
recte,  puto,  uiri  docti,  cum  Sulpicius  heroici  carminis  auctor 
plane  sit  ignotus,  cSulpicf  uel  typothetae  uel  ipsiusUolater- 
rani  culpa  ex  cSulpicie3  corruptum  esse  censuerunt  recteque 
eidem  LXX  numerum  ad  libellum  nostrum  septuaginta  uer- 
sibus  constantem  rettulerunt.  quem  numerum  ne  ad  id  quod 
sequitur  'epigrammata*  pertinere  putes,  ea  re  prohiberis  quod 
illa  XXIV  numero  fuisse  infra  uidebimus.  ceterum  paene  ad- 
ducor  ut  credam  Sulpiciae  uersus  eo  fere  titulo  fuisse  insig- 
nitos  in  codice  Bobiensi,  qualem  exhibet  Raphaelis  index, 
scilicet  hoc:  cheroicum  Sulpicie  carmen.  LXX\  nam  ita  demum 
explicari  potest,  quomodo  non  tam  indoctus  quem  Bootius 
uocat,  quam  inductus  librarii  nimia  breuitate  editor  Uenetus 
imprimendum  curauerit:  cSulpiciae  carmina.  LXX\  sed  iam 
uidendum  est  de  ceteris  editionis  Uenetae  uerbis  his:  cNuper 
per  Georgii  Merulae  opera  in  lucem  edita5.  cum  autem  ipsum 
Merulam  nunquam  carmen  emisisse  pro  explorato  possit  ha- 
beri*),  uerba  cin  lucem  edita*  pro  cin  lucem  eruta3  accipienda 

*)  nam  Bootium  ita  ratiocinantem  [p.  21]:    'si  (Sulpiciae  satira  a  Merula) 

esse  patet.  neque  enim  mirabimur,  Merulae  contigisse  inuenti 
gloriam  quae  proprie  debebatur  amanuensi  eius  Galbiato.  cui 
nostrae  interpretationi  fauent  eiusdem  editionis  Uenetae  uerba 
carminibus  Pontani  (nam  haec  excipit  Sulpicia)  subiecta  haec: 
cSulpitiae  carmina  quae  fuit  Domitiai  temporibus  nuper  a  Geor- 
gio  Merula  Alexandrino  cu  aliis  opusculis  reperta3.  porro  sci- 
mus,  Merulam  nonnullos  scriptores  Bobii  repertos  sibi  edendos 
quasi  reseruasse.  ita  certe  Galbiatus  in  fine  praefationis  ad 
Terentianum:  cquod  uero  nobis  superfuit,  diligentia  et  acri 
iudicio  Merulae  . .  .  peremendatum  accipies3.  et  Politianus  in 
epistula  ad  Merulam  missa  [cf.  Politiani  epist.  lib.  XI  2  fin.] 
haec  scribit:  cillud  me  fateor  ualde  mirari,  scripsisse  ad  me 
familiares  quosdam  tuos  .  . .  te  .  .  sustulisse  animos  de  libellis 
quibusdam  modo  repertis  ....  cur  tantum  libris  iis  censeri  te 
postulas,  quos  auspicio  Ludouici  Sfortiae  sapientissimi  prin- 
cipis  inueneris?  cuius  tu  beneficium  si  supprimes,  quod  pa- 
tere  quam  latissime  debet,  magnam  profecto  in  te  calumniam 
concitabis\  cui  ita  respondit  Merula  [ibid.  ep.  5fin.]:  ccaete- 
rum  ut  ad  libros  redeam,  quos  auspicio  Ludouici  principis 
excellentissimi  a  situ  et  propinquo  interitu  uindicauimus,  quid 
reum  calumniae  me  facis?  quasi  beneficium  supprimere  uelim. 
publicaui  auctorum  nomina  et  operum  titulos.  gestiunt  credo 
umbrae  et  scriptorum  manes,  ad  quos  diligentiam  et  fidem 
Merulae  iam  peruenisse  putp.  an  existimas  ex  ingenio,  si  non 
tuo,  certe  multorum  me  esse  qui,  si  thesauros  hos  inuenis- 
sent,  iterum  eos  defodissent  ?3  hic  de  codicibus  Bobii  repertis 


inuenta  fuisset,  mirum  eam  non  legi  in  Ausonii  editione  quae  prodiit  Medio- 
lani  apud  Ulricum  Scinzenzeller  1497  cum  praefatione  Georgii  Merulae'  non 
est  quod  pluribus  refellam,  siquidem  neque  mihi  neque  uero  Caruttio  plurimas 
Italiae  bibliothecas  perscrutantibus  hanc  editionem  oculis  inspicere  licuit.  neque 
Bootius  eius  exemplar  potuit  nancisci.  itaque  pro  fabula  typographica  habenda 
est;  cf.  Caruttius  1.  1.  p.  9  et  25. 


agi  in  propatulo  est;  quippe  eius  rei  rumor  late  dispersus 
hominum  expectationes  mire  excitauerat.  sed  simul  inde  luce 
fit  clarius,  Merulam  librorum  illorum  nonnullos  domum  suam 
abstulisse  [cf.  et  Am.  Peyron,  Cic.  fragm.  p.  Scaur.  p.  XXI] 
ibique  retinuisse,  eo  scilicet  consilio,  ut  quae  ipse  euulgare 
animum  induxerat  ea  ne  alius  praeoccuparet.  sed  quominus 
ipse  ederet,  morte  prohibitus  est;  nam  uno  mense,  postquam 
respondisset  Politiano,  diem  supremum  obiit.  qua  in  re  illud 
ualde  dolendum  est,  quod  ad  quosnam  codices  eius  peruene- 
rint  ignoratur.  quamquam  a  uerisimilitudine  non  plane  aber- 
rare  nos  putamus,  si  eos  uel  ad  Merulae  amicos  iure  here- 
ditatis  delatos  uel  Ludouici  Sfortiae,  cuius  auspiciis  coeno- 
bium  Bobiense  perquisitum  esset,  bibliothecae  insertos  asseri- 
mus.  sed  utut  haec  res  se  habet,  coniunctis  Uolaterrani  et 
editoris  Ueneti  testimoniis  non  iam  in  dubium  uocari  potest, 
lectam  fuisse  in  codice  quodam  Bobiensi  Sulpiciae  satiram, 
cum  praesertim  leue  ac  friuolum  sit  hominibus  nullo  falsa- 
tionum  crimine  oppressis  negare  fidem. 

Difficilior  est  quaestio  de  codice  ab  Ugoleto  adhibito. 
nam  concedendum  est  Bootio,  uerba  ad  calcem  editionis  Par- 
mensis  [cf.  supra]  adiecta:  catque  aliqua  Ausonii  Epigram- 
mata:  quae  dicuntur  e  bibliotheca  Georgii  Alexandrini  flu- 
xisse1  non  posse  simul  ad  Sulpiciae  quae  praecedit  satiram 
referri.  nam  p.  LXXVb  eiusdem  editionis  post  uerba  cfiniunt 
Sulpitiae  dicta1  subicitur  cepigrammata  Ausonii  quae  feruntur 
emanasse  e  bibliotheca  Georgii  Alexandrini  Uiri  de  lingua 
latina  Benemeritf.  ad  sola  igitur  epigrammata  haec  uerba 
pertinent.  quae  cur  addita  sint  breuiter  dicam.  sedecim 
ex  illis  XXIV  epigrammatis  iam  uulgata  sunt  in  Ausonii 
editione  Ueneta  anni  1496,  in  cuius  praefatione  Bartholomeus 
quidam  Merula  Auancio  editori  haec  scribit:  cego  uero  eidem 
[Tacuino  bibliopolae]  tua  causa  polliceor  me  daturum  esse 

nonnulla  ipsius  Ausonii  poetae  epigrammata  in  calce  operis 
collocanda,  quae  superioribus  annis  elegantissimus  poeta  no- 
ster  ueronensis  Dominus  Frauciscus  Nursius  a  Secretis  excel- 
lentissimae  Corneliae  gentis  Reginae  Cypri  Mediolani  inuenit, 
meque  pro  mutua  beneuolentia ,  quae  summa  est  inter  nos, 
illis  libenter  impertiuit.  Uolo  igitur  ut,  quae  alii  occultant, 
mihi  sint  cum  omnibus  communia3.  Mediolani  igitur  cum 
Nursius  epigrammata  illa  a  possessore  suo  occultata  inuenisse 
dicatur,  ultro  mihi  suspicio  orta  est,  in  Georgii  Merulae 
bibliotheca  furtim  ea  descripsisse  Nursium.  qua  cum  con- 
iectura  egregie  facit  temporis  computus.  nam  qui  a.  1496 
scripsit  csuperioribus  annis3,  potuit  cogitare  de  anno  1493 
uel  1494.  haec  igitur  XVI  epigrammata  ab  Ausonii  Ueneta 
anni  1496  primum  exhibita  cum  fama  ferret  ex  Georgii  Me- 
rulae  bibliotheca  fluxisse,  quid  mirum  est  eius  rei  commemo- 
rationem  fecisse  Thadaeum  ut,  quemadmodum  Caruttius  cete- 
roquin  de  hac  quaestione  aliter  arbitratus  [1. 1.  p.  26J  bene 
dicit,  primo  ac  uero  repertori  illa  restitueret?  sed  unde  octo 
epigrammata,  quae  sedecim  illis  noua  adiecit,  acceperit  non 
magis  exposuit  Thadaeus  quam  unde  Sulpiciam.  sed  hanc 
quoque  difficultatem  tollere  posse  mihi  uideor.  ante  omnia 
autem  tenendum  est,  Th.  Ugoleti  fidem  extra  omnem  dubi- 
tationem  esse  positam,  ut  de  eo  tamquam  carminis  nostri 
auctore  nemo  bene  sanus  cogitaturus  sit.  itaque  cum  neque 
illud  statuere  liceat,  ex  Ueneta  anni  1498  Sulpiciam  esse 
repetitam  [cf.  notulam  p.  3],  consectarium  est,  ex  libro  aliquo 
mss.  eam  protulisse  Ugoletum.  qui  cum  in  praefatione  affir- 
met  se  ad  ludum  septem  sapientum  et  catalogum  nobilium 
urbium  emendandos  usum  esse  codice  optimo  a  Tristano 
Chalco  sibi  suppeditato  cumque  in  editione  ipsa  ludum  et 
catalogum  primum  Sulpicia,  deinde  epigrammata  illa  XXIV 
sequantur,  haec  duo  quoque  opuscula  ex  ipso  Chalci  codice 


prodiisse  mihi  quidem  uerisimillimum  est.  quid  enim?  nisi 
in  Ausonii  codice  inuenerat,  quo  tandem  iure  in  Ansonii  edi- 
tione  Sulpiciam  excudendam  curauit  Ugoletus?  nam  Bern- 
hardinum  illum  Uenetum  bibliopolam,  qui  immixto  nouellis 
poetis  carmine  antiquo  atque  inedito  splendorem  aliquem  libro 
suo  adicere  uoluit,  facile  excusabimus :  in  Ugoletum,  strenuae 
et  accuratae  doctrinae  uirum,  non  cadit  talis  ratio.  sed  uide 
mihi  porro.  Chalci  codicem  ludum  et  catalogum  continentem 
adhibuit  Thadaeus,  in  huius  editione  ludus  catalogus  Sulpicia 
epigrammata  sese  excipiunt,  in  libro  Bobiensi  fuisse  Sulpi- 
ciam  et  epigrammata  Uolaterranus  est  auctor:  nonne  hinc 
maxime  fit  probabile,  Chalci  codicem  et  librum  Bobiensem 
unum  fuisse  eundemque?  cum  autem  nobis  posteris  semper 
conflictandum  sit  cum  pessima  illa  anteriorum  editorum  con- 
suetudine  nihil  certi  de  codicibus  adhibitis  tradendi,  noli  pre- 
mere  quod  non  uerbis  apertis  affirmat  Ugoletus  de  Sulpicia 
et  octo  nouis  epigrammatis  in  Chalci  codice  extantibus:  ille 
solummodo  quae  Ausonii  opera  iam  nota  quibus  nouis  sub- 
sidiis  innixus  emendatiora  dederit,  in  praefatione  sua  docet 
lectores.  multo  uero  minus  urguendum  est,  Uolaterranum 
cum  Sulpiciam  et  epigrammata  commemoret  plane  tacere  de 
Ausonio :  nam  ille  scriptores  nouos  et  antehac  incognitos  Bobii 
repertos  enumerat.  supra  autem  [p.  7]  ostendi,  Georgium  Me- 
l-ulam  plures  codices  Bobienses  domi  suae  retinuisse,  inter 
quos  librum  illum  Sulpiciam  epigrammataque  continentem 
fuisse  eo  fit  probabile,  quod  inde  Nursius  sedecim  ex  his  de- 
scripsit.  Merulae  libros  uel  ad  eius  amicos  uel  in  Ludouici 
Sfortiae  bibliothecam  uenisse  itidem  supra  posui.  potuit  igitur 
Tristanus  Chalcus,  quem  discipulum  et  successorem  Merulae 
fuisse  tradit  Saxius  [onom.  litter.  II,  499]  codicem  illum  here- 
ditate  accepisse,  potuit  etiam  intercedente  parente  suo  Bar- 
tholomeo  Chalco,  secretario  ducali,  [dc  quo  cf.  Tiraboscliius 

1. 1.  VI  p.  I  p.  18]  ex  Ludouici  Sfortiae  bibliotheca  sibi  com- 
modatum  Ugoleto  utendum  praebere.  has  ratiocinationes  meris 
coniecturis  superstructas  esse  nemo  melius  intellegit  memet 
ipso,  sed  easdem,  cum  alia  ex  alia  sit  ducta  singulaeque  in- 
uicem  sese  tueantur,  probabilitate  haud  carere  mihi  conces- 
suros  confido  peritos  harum  rerum  iudices.  primae  igitur 
huius  dissertationis  nostrae  partis  haec  est  summa:  secun- 
dum  testimonia  Rapkaelis  Uolaterrani  et  Bernkardini  edi- 
toris  Ueneti  non  potest  negari,  Sulpiciae  satiram  extitisse 
in  codice  Bobiensi,  hoc  eodem  codice  probabile  est  usum 
esse  Tkadaeum  Ugoletum  in  editione  Parmensi.  sed  ante- 
quam  ex  his  dumetis  ad  amoeniores  regiones  pedem  profe- 
ram,  duas  res  uideo  breuiter  mihi  tangendas  esse.  nam  dixerit 
quispiam:  si  libellus  noster  in  chartula  Bobiensi  legebatur, 
cur  illum  non  indicat  librorum,  qui  in  diui  Columbani  coenobio 
asseruabantur,  inuentarium  ab  Am.  Peyronio  [Cic.  fragm.  pro 
Scauro  pp.  1  —  68]  publici  iuris  factum?  cui  ipse  respondebit 
Peyronius  [praef.  p.  XXXIII]:  cuniuersos,  quotquot  in  scriniis 
asseruabantur,  codices  satis  apte  et  perspicue  describit;  neuti- 
quam  uero  librorum  lacinias  quae  paucis  foliis  constarent\ 
quod  bene  quadrat  in  codicem,  qualem  mihi  cogitatione  fingo, 
Ausonii  ludum  et  catalogum  ac  praeterea  Sulpiciam  epigram- 
mataque  continentem.  haud  paucos  autem  auctores  a  Uola- 
terrano  nominatos  in  inuentario  isto  circa  ecclesiastica  ma- 
xime  scripta  uersanti  frustra  itidem  quaeres.  at  inquit  Bootius 
[p.  18]:  cnonne  inter  codices  uenerandae  antiquitatis,  qui  Bobii 
seruati  sunt,  etiam  recentiores  chartas  fuisse  uerisimile  est?3 
sane  uerisimillimum  est;  sed  enim  nostrum  poema  in  codice 
non  saeculi  XV,  sed  antiquo  et  characteribus  langobardicis, 
ut  plerique  alii  Bobienses,  exarato  extitisse,  artis  palaeo- 
graphicae  gnaris  sat  patet.  certe  langobardicam  scripturam 
redolent  litterulae  V  et  V  inter  se  mutatae  [u.  25  cstudio3 

pro  cstadio3,  u.  45  cnumantinas  libycasque5  pro  cnumantinus 
libycusque*]  itidemque  cf  et  cp5  permixtae  [u.  35  cinferat3 
pro  cimperat5].  talibus  uero  minutiis  impostorem  nescioquem 
studuisse  quo  nobis  offucias  faceret,  credat  Iudaeus  Apella, 
non  ego. 

Iam  ad  carmen  ipsum  transeamus,  de  quo  ita  Bootius 
[p.  9] :  cin  tantillo  carmine  inueniuntur  uitia  metrica,  errores 
in  rebus  historicis,  comparatio  inepta,  quaedam  barbare,  non- 
nulla  mire,  permulta  noue,  plurima  tam  obscure  dicta,  ut  di- 
uinatione  opus  sit  ad  mentem  scriptoris  eruendam3.  grauis 
accusatio,  fateor;  qua  tamen  ipsa,  ni  fallor,  egregie  libelli 
genuina  ex  antiquitate  origo  uindicatur.  quid  enim?  tune  ul- 
lum  saeculi  XV  Italum  doctum  tam  malum  carmen  condidisse 
censes?  lege  poemata  eorum:  adeo  sunt  culta  et  tersa  et  Oui- 
diana  elegantia  (cuius  in  nostro  nec  uola  nec  uestigium)  fusa 
omnia,  ut  talem  qualem  Bootius  describit  fetum  nemo,  nisi 
cum  risu  et  contemptu  exceptus,  emittere  potuerit.  sed  neque 
antiquitati  illa  barbaries,  quam  sane  ut  nunc  legitur  libellus 
praefert,  potest  adscribi:  solis  debetur  medii  aeui  monachis. 
certe  ego,  cum  Iahnii  usus  editione  identidem  perlegerem 
carmen  plurimasque  eius  difficultates  interpretando  tollere 
studerem,  plerumque  operam  meam  uauam  inutilemque  esse 
cognoui.  deinde  uero  hoc  atque  illo  loco  coniecturam  temp- 
tanti  cum  non  deesset  successus  cumque  ex  facie  turpi  et 
deformi  iam  quasi  pellucere  uiderem  formam  honestam  et 
candidam,  intellexi  quid  factu  esset  opus.  pertractato  autem 
cum  cura  toto  carmine,  undique  collegi  quae  priores  editores 
uel  critici  adnotauerant.  ex  quibus  tamen,  ut  uerum  fatear, 
parum  utilitatis  redundat.  nemo  enim  ea,  qua  oportebat,  uel 
iudicii  libertate  uel  sermonis  latini  notitia  instructus  ad  li- 
bellum  accessit.  itaque  nobis  propositum  est,  in  commentario 
quod  iam  exhibemus,  quid  poetria  Romana  dicere,  quid  non 

dicere  potuerit,  disquirere  simulque,  quidquid  ad  explicandos 
illius  uersus  commemoratu  haud  inutile  uidebatur,  afferre, 
omnes  denique  locos,  qui  ex  priorum  poetarum  imitatione 
fluxerunt,  sedulo  indicare. 

Male  et  contra  uetustissimarum  editionum  fidem  carmen 
csatira3  inscriptum  est.  hinc  factum  enim  est,  ut,  cum  illam 
quam  a  satirico  iure  expectamus  acerbitatem  frustra  quae- 
rerent,  nonnulli,  velut  Casaubonus,  iniquius  de  eo  ferrent 
iudicium.  est  autem  de  hominum  litteratorum  philosophorum- 
que  sub  Domitiano  persecutione  deque  periculis  Sulpiciae 
marito  ingruentibus  querimonia,  ut  etiam  Musae  uerba  [u.  68 
cpulchrum  dolorem5]  innuunt.  hinc,  si  titulo  opus  est,  reuo- 
carim  illum  quem  iam  in  codice  Bobiensi  libellus  prae  se 
tulit:  cheroicum  Sulpiciae  carmen5. 

U.  1,  2  [ed.  Iahn]:  Musa,  quibus  numeris  heroas  et  arma 
frequcntas,  fabellam  permitte  miki  detexere  pacis.  uerba 
cheroas  et  arma3  secundum  illud  Uergilii  carma  uirumque5 
efficta  habes  apud  Statium  [Achill.  II  80].  cfrequentare3  est 
celebrare,  laudare;  cf.  Scioppius  ueris.  II  10  et  Gronouius 
ad  Senecae  cons.  ad  Marc.  c.  3 ;  Uulcat.  Gall.  Auid.  Cass.  5,  7 : 
cscis  uersum  a  bono  poeta  dictum  et  omnibus  frequentatum : 
moribus  antiquis*  eqs.  —  editiones  Ueneta,  quam  abhinc  V, 
et  Parmensis,  quam  P  siglis  significabo,  cdetexere  paucis3 
exhibent.  non  recte  autem  Iahnius  Heinsii  coniecturam  cde- 
texere  pacis'  in  textum  recepisse  mihi  uidetur.  nam  'fabella', 
id  est,  parua  narratio  cotidiano  et  humili  sermone  composita 
uel  sine  aliquo  addito  satis  bene  opponitur  grandiloquo  car- 
mini  epico  [cheroas  et  arma'].  et  tradita  lectio  defenditur 
Horatii  loco  [sat.  I  5,  51]:  cnunc  mihi  paucis  Sarmenti  scurrae 
pugnam  Messique  Cicirri,  Musa,  uelim  memores3.  at,  inquiunt, 
fabula  illa  XLVII  [uu.  11—58]  uersibus,  non  hercle  paucis, 
constat.  sane,  si  per  se  spectatur;  ubi  uero  cum  aliis  car- 

minibus  heroicis  comparaueris,  haec  singulis  libris  tot  fere 
uersuum  centurias,  quot  illa  sola  decadas,  exhibere  inuenies. 
ut  uero  cpaucis3  optime  potest  optinere  locum,  ita  illud  cpacis5 
ipsum  non  caret  offensione.  nam,  ut  recte  obseruat  Canne- 
gieterus  [misc.  obseru.  VI  p.  353  sq.],  non  pax,  sed  bellum 
carmine  nostro  suadetur;  uide  quae  notauimus  ad  uu.  62  et 
QQ.  —  3  nam  tibi  secessi,  tecum  penetrale  retractans  con- 
silium.  haec  cdebent  indicare5  scribit  Bootius  [p.  12  sq.]  cin 
secretum  locum  tecum  me  contuli,  ut  tecum  clam  rursus  de- 
liberarem.  in  his  et  usus  verbi  ctractare5,  quod  redit  u.  29, 
improbandus  est,  cum  e  u.  10  sq.  appareat  non  ante  poetriam 
cum  Calliope  locutam  esse,  et  participium  praesentis  temporis 
pro  futuro  positum  cum  legibus  sermonis  pugnat5.  nimirum 
ignorauit  egregius  iste  Heinsii,  Schraderi,  Peerlkampii  aemu- 
lator  aut  Catulli  locum  notissimum  [XI,  9  sq.]  csiue  trans  altas 
gradietur  Alpes  Caesaris  uisens  monumenta  magni5  aut  Uer- 
gilii  [Georg.  III  517  sq.]  cit  tristis  arator  maerentem  abiungens 
fraterna  morte  iuuencum5,  quibus  locis  prosae  orationis  scrip- 
tores  dixissent  cuisurus3  et  cabiuncturus\  scilicet  poetae  latini, 
quo  uiuidiorem  redderent  orationem,  non  raro  uerba  eundi 
cum  infinitiuo  aut  participio  temporis  praesentis  uiae  alicuius 
propositum  designaturi  coniunxerunt,  neque  potest  stare  quod 
Batauus  doctus  contendit,  cretractans5  hic  ualere  citerum 
tractans5.  quippe  haud  ignotum  est  quam  saepe  uerba  cum 
cre5  uocula  composita  pro  simplicibus  ponantur.  quamquam 
sane  fatendum  est,  hunc  usum  nondum  optinuisse  Sulpiciae 
aetate.  ceterum  ad  verba  ctibi  secessf  cf.  Statius  [Achill.  I 
654]:  ctibi  pensa  manu,  tibi  mollia  gesto  tympana5  et  Tacitus 
[dial.  9  fin.]:  cpoetis  . .  in  nemora  et  lucos,  id  est  in  solitu- 
dinem  secedendum  est\  illud  cpenetrale5  ualet^arcanum5,  scil. 
propter  miserum  temporum  statum,  quibus  libere  dicendi  non 
minus  atque  scribendi  facultas  esset  adempta.  —  4—6  quare 

nec  carmine  curro  Pkalneco  nec  trimetro  iambo~  nec  qui 
pede  fractus  eodem  fortiter  irasci  discit  duce  Clazomenio. 
uersus  hendecasyllabus  cura  ab  inuentore  Phalaeco  clueat 
phalaecius  [cf.  Martian.  Cap.  p.  171,  7  Eyss.  chendecasyllabi 
phalaecif  ],  non  phalaecus,  recte  Schlaegerus  [in  commentatione 
de  Sulpiciae  ecloga  Mitauiae  a.  1846  emissa  p.  23]  reposuit 
cPhalaeci\  multorum  curis  tractatum  est  illud  cnec  trimetro 
iambo\  recte  enim  obseruarunt  uiri  docti,  uocem  ciambus5 
nunquam  apud  poetas  Romanos  legi  bisyllabam.  unde  correxit 
Lachmannus  [comm.  Lucr.  p.  193]:  cnec  trimetronec  qui  fractus 
pede  iambus  eodem\  sed  uel  sic  remanet  difficultas  quaedam 
plane  intolerabilis.  nam  versus  oyJ&v  recte  potest  dici  cpede 
fractus',  id  est,  claudus;  sed  quid  additum  illud  ceodem5  sibi 
uelit  equidem  mente  non  assequor.  non  tamen  erat  cur  Bootius 
hoc  neque  excusari  neque  corrigi  posse  [p.  14]  clamaret.  nam 
ceodem5  ut  nihil  est,  ita  a  poeta  ne  ineptissimo  quidem  scribi 
potuit.  quamquam  eo,  quod  duo  Bootii  sodales  [ibid.]  con- 
iecerunt  cet  olinT  nihil  adiuuamur,  nam  uereor  ut  quidquam 
proficiamus  litterarum  apices  rimando:  glossae  uidelicet  pes- 
sumdederunt  hunc  uersum.  cum  autem  hendecasyllabus  uoci- 
tetur  ccarmen  Phalaeci  et  uersus  %(x>16$  is  qui  dace  Ctazo- 
menio  irasci  didicerit,  trimetro  quoque  adiectum  fuisse  cre- 
diderim  quo  origo  eius  declaretur.  hinc  refingo:  cnec  trimetro 
Pario\  secutus  Horatium  [ep.  I  19,  25]  cParios  ego  primus 
iambos  ostendi  Latio\  hoc  cum  monachus  nescioquis  ita  ex- 

iambo 

plicasset  ctrimetro  pario5,  uides  glossam  expulisse  lectio- 
nem  genuinam.  sed  ut  uitium  parit  uitium,  illud  nec  ctri- 
metro  iambo5,  ubi  semel  in  uerborum  contextum  irrepsit, 
latiorem  edidit  stragem.  quippe  in  uersu  iam  tali  cnec  tri- 
metro  iambo  nec  qui  pede  fractus  iambo3  uel  stupidissimum 
quemque  librarium  uoxciambo'  iterata  debuit  offendere.  itaque 
sententia  integra  correxit  aliquis  cpede  fractus  eodem\  nos, 

qui  iam  fraudes  homuncionum  nouimus,  reddemus  ocius  auctori 
cnec  trimetro  Pario  nec,  qui  pede  fractus,  iambo,  fortiter 
irasci  didicit  duce  Clazomenio\  et  uidetur  mihi  poetria  eo, 
quod  ultimam  ciambo5  uoculam  ab  eo  quod  est  cnec3  diremit, 
ipsius  uersus  hipponactei  ultimo  pede  claudicantis  naturam 
depingere  uoluisse.  ceterum  simillima  uerborum  diremptione 
Silius  Italicus  [IX  462]:  csed,  quos  pulsabat  Rhipaeum  ad 
Strymona,  nerui,  auditus  superis,  auditus  manibus  Orpheus, 
emerito  fulgent  clara  inter  sidera  caelo\  denique  reprehendit 
Bootius  quod  nimia  licentia  ^Clazomenio3  penultima  producta 
scribitur,  cum  gentile  graecum  sit  Klatof.dviog,  non  Kla^o- 
/nsveiog.  sed  quid  non  poetas,  praesertim  mediocres,  cogit 
dira  metri  necessitas!  —  7  —  9  caeiera  quin  etiam,  quon- 
dam  quae  milia  lusi  primague  Romanas  docui  contendere 
Grais  et  salibtis  variarc  nouis,  constanier  omiito.  qui  hos 
uersus  adhuc  tractarunt,  parum  totius  huius  praefationis  sen- 
tentiam  percepisse  mihi  uidentur.  nam  cum  incertum  sit  in 
uulgata  lectione,  ad  quodnam  poeseos  genus  cetera  illa  car- 
mina  referri  debeant,  Burmannus  pro  ^milia1  scribendum  con- 
iecit  cmollia\  id  est,  elegos.  quasi  uero  Sulpicia  prima  puel- 
larum  Romanarum  carmina  amatoria  composuisset !  certe  Pro- 
pertius  de  Cynthia  sua  praedicat  [II  2,  19]: 

et  quantum,  Aeolio  cum  temptat  carmina  plectro, 
par  Aganippeae  ludere  docta  lyrae, 

et  sua  cum  antiquae  committit  scripta  Corinnae 
carminaque  Erinnes  non  putat  aequa  suis. 
et  Perillam  talia  potissimum  carmina  panxisse,  innuunt  Ouidii 
patris  [Trist.  III  8,  19  sq.]  uerba: 

ergo,  si  remanent  ignes  tibi  pectoris  idem, 
sola  tuum  uates  Lesbia  uincet  opus. 
et  ipso  Sulpiciae  tempore  Pantaenis  et  Theophila  in  hoc  ma- 
xime  genere  clarae  fuisse  uidentur  [cf.  Martial.  VII  69J.  Bur- 

manni  igitur  commentum  improbandum  est.  iam  ad  ccaetera5 
uulgo  subintellegunt  ccarmina\  sed,  di  boni,  ecquid  noui  est 
auctorem  aliquem  noua  scripta  meditantem  omittere  uetera? 
sententiarum  conexum  intuenti,  quid  poetria  scripserit,  facile 
apparebit.  dixerat  nempe,  se  nunc  breuem  fabulam  uersu 
hexametro  Calliopae  esse  narraturam  ideoque  nec  hendeca- 
syllabo  nec  scazonte  nec  hipponacteo  metro  usuram.  quodsi 
pergit :  illa  etiam  a  me  prima  Latio  inlata  omitto,  nonne  hic 
alia  uersuum  genera  tangi  in  propatulo  est?  sed  haec  sen- 
tentia,  quam  mihi  quidem  aperte  uelle  uidetur  Sulpicia,  male 
expressa  est,  nemo  unus  cum  de  metris  agi  intellegat.  itaque 
ego  in  uoce  ccaetera'  uitium  odoratus  reuocaui  chaec  metra\ 
nam  facile  a  se  impetrauit  Sulpicia,  ut  tria  metra  prius  com- 
memorata  quippe  iam  ex  multo  tempore  poetriis  Romanis 
usitata  neglegeret:  sed  eandem,  quae  tot  noua  metra  prima 
Romana  feliciter  tractauerit,  eorum  non  uno  aliquo  Musam 
adfari,  potuit  alicui  mirum  uideri.  unde  rectissime  se  habet 
illud  cquin  etiam3  male  a  Bootio  [p.  14]  reprehensum.  quod 
autem  cmilia  metra5  se  primam  docuisse  puellas  Romanas 
dicit,  ex  more  poetico  rem  exaggerat  Sulpicia,  ut  similiter 
nimis  gloriose  de  se  praedicat  Ouidius  [Trist.  II  567]  cinter 
tot  scripti  milia  nostrf.  iam,  sichaec  metra3  scripseris  mecum, 
altera  quoque  difficultas  tolletur.  nam  quamdiu  illud  ccaetera' 
ad  carminum  genera  rettulerunt,  numquam  illud  ^prima3  ex- 
plicationem  habuit:  nunc,  ubi  carminum  moduli  sunt  restituti, 
optime  se  habet  ''prima3  uox.  certe  de  nulla  poetria  Ro- 
mana  traditum  est  quae  (ut  inter  uiros  Laeuius  et  Uarro  ex 
prioribus,  ex  posterioribus  Annianus  et  Septimius  Serenus) 
polymetriae  fuerit  studiosa.  sed  cui  rei  illa  metrorum  com- 
memoratio  tam  multis  uerbis  facta?  nimirum  Sulpicia  cum 
Musa  conlocutura  ab  eaque  in  re  grauissima  consilium  petitura 
Calliopae  honorem  debitum  uel  eo  praebere  studet,  quod  nu- 

meris  sibi  consuetis  abiectis  hoc  utitur  uersu  qui  proprius 
erat  deae.  notum  quippe  illud  [Anth.  lat.  R.  664,  9]  ccarmina 
Calliope  libris  heroica  mandat\  ad  uerba  cconstanter  omitto1 
haec  Bootius  [p.  14]:  cconst.  om.,  cum  nihil  aliud  esse  possit 
quam:  in  omittendo  mihi  consto,  in  perpetuum  omitto,  uereor 
ut  menti  dicentis  aptum  sit\  at  non  hoc  uult  dicere  poetria, 
nunquam  se  posthac  metris  illis  usuram,  sed  nunc  sine  hae- 
sitatione  ea  abicere.  ita  'constanter3  pro  cindubitanter3  posi- 
tum  habes  apud  Cyprianum  [epist.  66,  3  fin.].  —  10,  11  tequc, 
quibus  princeps  o  facundissima  calles ,  aggredior:  precibus 
descende  cUentis  et  audi.  his  quoque  uerbis  receptum  id  quod 
u.  7  coniecimuschaec  metraD  nouam  affundit  lucem.  nam  antea 
ad  rquibus5  uocem,  cum  non  licuisset  ex  u.  1  cogitatione  ad- 
sumere  cnumeris\  per  latinitatem  quidem  non  potuit  sub- 
intellegi  nisi  crebus3;  quod,,ut  leniter  iudicemus,  nimis  ge- 
neraliter  dictum  est.  nunc  uero  sine  ullo  negotio  supple- 
bitur  cnietris\  nam  ccallere  aliqua  re3  bene  recteque  latine 
posse  dici,  multis  exemplis  comprobauit  Munckerus  [ad  myth. 
lat.  p.  191].  his  expositis  meo  mihi  iure  uideor  supersedere 
refutandis  uirorum  doctorum  ad  u.  10  coniecturis.  de  adgre- 
diendi  uerbo  cf.  Uergilius  [Aen.  IV  92]  ctalibus  adgreditur 
Uenerem  Saturnia  dictis\  illud  "descende*  est  Horatii  [od.  III 
4,  1].  cprinceps5  autem  audit  Calliope,  ut  apud  Hesiodum 
[Theog.  79]  c  rj  di  TiqocpeqeGxaTri  eoxlv  aTiaoetov  et  Ouidium 
[met.  V  662]  cfinierat  doctos  e  nobis  maxima  cantus';  et  ita 
Caesius  Bassus  [ap.  Priscian.  X  36  p.  527  H]  in  II  lyricorum : 
cCalliope  princeps  sapienti  psallerat  ore\  —  12  — 14  dic 
mihi  Calliope:  quidnam  pater  ille  dcorum  cogitat?  an  terras 
et  patria  saecula  mutat  quasque  dedit  quondam  morientibus 
eripit  artes?  verba  cdic  mihi  Calliope5  habes  apud  Claudia- 
num  [laus  Serenae  1].  —  dubius  haeres,  utramne  lectionem, 
cquidnam3  [V]  an  cquid  non5  [P],  in  codice  scriptam  fuisse 

dicas.  equidem,  cui  illud  a  correctore  Italo  prouenisse  uidetur, 
ex  'quidno*  elicuerim,    quod  sententiae  magis  congruum  est, 
cquid  nc,  id  est,  cquid  nunc\   verba  cpatria  saecula3  fuere 
qui  ad  Uespasiani  et  Titi  tempora  referrent.   quod  cum  per 
se,  tum  propter  illud  cpater   deorum3  ineptum  est.    Iouem 
igitur  cum  designari  uiderent,   alii  cpatria'  illa  csaecula3  ex- 
plicatione  carere  opinati  sunt:  nam  Saturni  regis  aetatem  sibi 
restitutam  gratulari  potius  quam  dolere  debuisse  Romanos. 
itaque  Hoeuenus,  uir  acutissimus,  coniecit  cpristina  saecula\ 
notum  sane  est,  aurea  sub  Saturno  rege  saecula,  quibus  sponte 
omnia  hominibus  fluxerint,  certatim  laudibus  efferri,  sed  eadem 
tamquam  omnis  inertiae  pigritiaeque  fautores,  quippe  quibus 
nulla  ratione  uixerint  homines,   uicissim  reprehendi  a  poetis 
Romanis.  tum  demum,  cum  Iuppiter  rerum  erat  potitus,  ratione 
uixisse  homines  et  artibus  inueniendis  studuisse,  consentiens 
eorundem  memoria  est.  hinc  Gratius  [cyneg.  5  sqq.]: 
post  alia  propiore  uia  meliusque  profecti 
te  sociam,  ratio,  rebus  sumpsere  gerendis. 
hinc  omne  auxilium  uitae  rectusque  reluxit 
ordo  et  contiguas  didicere  ex  artibus  artes. 
et  Uergilius  [Georg.  I  121  sqqj,  qui  obuersabatur  Sulpiciae: 
pater  ipse  colendi 
haut  facilem  esse  uiam  uoluit  primusque  per  artem 
mouit  agros,  curis  acuens  mortalia  corda 
nec  torpere  graui  passus  sua  regna  ueterno. 
ante  Iouem  nulli  subigebant  arua  coloni  eqs. 
et  u.  145: 

tum  uariae  uenere  artes.  labor  omnia  uicit 
improbus  et  duris  urgens  in  rebus  egestas. 
prima  Ceres  ferro  mortalis  uertere  terram 
instituit,  cum  iam  glandes  atque  arbuta  sacrae 
deficerent  siluae  et  uictum  Bodona  negaret. 

hinc  et  Ualerius  Flaccus  [Arg.  I  498  sqq.] : 

siderea  tune  arce  pater  pulcherrima  Graium 
coepta  tuens  tantamque  operis  consurgere  molem 
laetatur;  patrii  neque  enim  probat  otia  regni. 
haec  probe  perpendenti  apparebit  quam  recte  cpatria  saecula5 
ad  Saturni  regnum  referantur.  et  mihi,  uerum  ut  fatear,  cum 
sale  quodam  ac  lepore  interrogatum  uidetur:  cpater  deorum 
terris  patria  saecula  reddit?'  iam  illud  disceptandum  est, 
sitne  latinum  tale  cterras  et  patria  saecula  mutat\  quod  ego 
acerrime  nego :  nam  duas  res,  quarum  altera  uolubilis,  altera 
firma,  haec  praeterita,  illa  praesens  est,  inter  se  mutare  uelle 
omnino  dementia  est.  idem  fere  cadit  in  Heinsii  et  Brouk- 
husii  coniecturam  cin  patria  saecula\  bene  recteque  sic  fere 
ex  patrona  sua  potuit  quaerere  poetria:  num  Iuppiter  ita 
terras  mutabit,  ut  Saturnium  aeuum  quasi  rediisse  uideatur? 
lege  cad  patria  saecula\  nam  cad3  est  csecundum,  exemplo5, 
quemadmodum  docent  lexica.  u.  14  "morientibus5  recte  a 
multis  suspectatum  est.  qui  defenderunt,  aut  pro  cmortalibus' 
aut,  ut  Burmannus  et  Wernsdorfius,  pro  cbreui  perituris,  ad 
mortem  afflictis  et  sub  tyranno  in  perpetuo  mortis  metu  uer- 
santibus5  [coll.  Petron.  c.  98]  acceperunt,  quorum  illud  ab 
omni  latinitate,  hoc  a  loci  sententia  abhorret.  uideo  duas  adhuc 
restare  rationes,  quibus  possit  explicari  illud  cmorientibus\ 
quod  cum  uoce  cdedit5  iunctum  possis  accipere  pro  cmarcen- 
tibus5,  ut  infra  u.  56  csomno  moriuntur  obeso5  legitur.  at  illic 
rei  incrementum  [nostrum:  dahinsterben] ,  nostro  loco  status 
certus  et  perennis  designatur.  sin  autem  cmorientibus,  ad 
ceripitD  relatum  interpreteris  cut  inde  morituri  simus5,  uereor 
ne  magis  latinum  sit  cmorituris\  itaque  alii  alia  coniecerunt: 
nos  Uergilii  de  Ioue  artes  terris  donante  uerba  supra  adlata 
cnec  torpere  graui  passus  sua  regna  ueterno'  ueram  Sulpiciae 
manum  docuere:  cquasque  dedit  quondam  torpentibus\  ad 

quod  supplendum  est  cterris\  causa  autem  corruptelae  ultima 
uoculae  praecedentis  littera  cm\  —  15 — 17  noscjue  iuhet  ta- 
citos  et  iam  rationis  egenos  non  aliter  primo  quam  cum  sur- 
reximus  aruo  glandibus  et  purae  rursus  procumbere  lym- 
pkae?  ctacitos5  est  cmutos5,  ut  pecus  brutum.  deinde  P  cege- 
nos3,  V  cegentes'  praebent.  hoc  utique  uerum  esse,  asserit 
Ouidius  [met.  XV  150]  cpalantesque  animos  passim  et  rationis 
egentes\  uu.  16  et  17  plerique  intellexerunt  excusos  esse  ad 
similitudinem  Horatii  [sat.  I  3,  99]: 

cum  prorepserunt  primis  animalia  terris, 

mutum  et  turpe  pecus,  giandem  atque  cubilia  propter  eqs. 
cprocumbere3;  similiter  auctor  Aetnae  [225]  cnec  effusos  in 
humum  graue  pascere  corpus\  de  glandibus  cf.  Gesnerus  ad 
Claudiani  XXXVI  43.  —  19  sed  genus  Ausonium  Romuliouc 
exturbat  alumnos.  hic  quoque  menda  latent.  cum  autem  cRo- 
mulus'  nunquam  inueniatur  correpta  prima  syllaba,  Scaliger 
et  Douza  cRemuli5  coniecerunt,  quod  recte  Bootius  [p.  10] 
refutauii  qui  quod  proposuit  cEomaeque5,  potuit  corroborare 
uersiculis  Mariani,  Lupercaliorum  poetae  [Rutil.  Namat.  ed. 
L.  Muellerus  p.  53].  nobis  recte  Scioppius  [ueris.  II  16]  syn- 
copam  'Romlique5  statuisse  uidetur  [cf.  L.  Muellerus  d.  r.  m. 
p.  366].  neque  sententiae  neque  vero  opposito  illi  ^conseruat' 
conuenire  puto  id  quod  est  cexturbat\  nam  Iuppiter  in  pri- 
stinorum  saeculorum  ueternum  reducendo  Romanos  non  agris 
expellebat,  sed  funditus  delebat.  itaque  emendo:  cRomlique 
extirpat  alumnos\  —  20  sq.  duo  sunt  quibus  extulit  ingens 
Roma  capuL  ita  Uergilius  [ecl.  I  25]:  cuerum  haec  (Roma) 
tantum  alias  inter  caput  extulit  urbes\  —  22—24  sed  uirtus 
agitata  domi  et  socialibus  armis  in  freta  Sicaniae  et  Cartha- 
ginis  exilit  arces  ceteraque  imperia  et  totum  simul  abstulit 
orbem.  carma  sociahV  bella  aut  pro  sociis  aut  in  socios 
inita  intelligi  possunt.  cum  uero  cagitata  domi5  significetcexer- 

cita  in  ItahV  [cf.  u.  29],  nouo  illo  addito  cet  socialibus  armis' 
belltim  extra  Italiam  gestum  innui  in  propatulo  est,  ut  ex. 
gr.  de  expeditone  a  Romanis  aduersus  Samnitas  pro  sociis 
facta  cogitari  nequeat,  cum  praesertim  in  tam  generali  histo- 
riae  Romanae  descriptione  nullus  ei  locus  sit.  porro  cum  hoc 
ipso,  quod  de  temporibus  ante  primum  bellum  Punicum  agi- 
tur,  carmaD  illa  csociahV  aut  bella  foris  pro  sociis  suscepta 
aut  illud,  quod  proprie  sociale  audit,  bellum  explicare  uete- 
mur,  quid  lectioni  traditae  faciamus  incerti  haeremus.  est 
alterum  quoque  in  versibus  istis  quod  merito  displiceat.  nam 
cexilire  in  freta  Sicaniae5  de  virtute  Eomana  dictum,  licet 
audacissime  hercle  dictum  sit,  tamen  aliquo  modo  ferri  po- 
test;  at  cexilire  in  arces  Carthaginis5  de  eadem  usurpatum 
plane  intolerabile  est.  Lachmannus  autem,  qui  ob  metricas 
rationes  uulgatam  lectionem  cCarthaginis  exiit  arces'  [comm. 
Lucr.  p.  208]  reiecit,  ''exciit3  scribi  iussit,  ad  quod  cRomam' 
mente  suppleri  uoluit,  sed  iam  Bootio  [p.  11]  tam  dura  ellipsis 
recte  erat  offensioni.  neque  prius  incommodum  ita  tollitur. . 
rescribo:  cuirtus  agitata  domi  it  socialibus  armis  in  freta  Si- 
caniae  et  Carthaginis  cxcidit  arces3  sensu  aperto  et  claro. 
nam  cuictor  Italiae  populus  Romanus  cum  ad  fretum  usque 
peruenisset3  et  Siciliae  cupiditate  accenderetur,  cspecie  qui- 
dem  socios  [Mamertinos]  iuuandi,  re  autem  sollicitante  praeda 
Appio  Claudio  consule  primum  fretum  ingressus  est  fabulosis 
infame  monstris  aestuque  uiolentum5.  lege  Florum,  ex  quo 
[p.  29  ed.  Iahn]  uerba  quae  posui  excerpta  sunt.  illud  cit3 
propter  sequentia  perfecta  cexcidit5  et  cabstulit3  pro  ciit'  su- 
mendum  est  [cf.  Uerg.  Aen.  IX  418  cdum  trepidant,  it  hasta 
Tago5  et  L.  Muellerus  d.  r.  m.  p.  399].  neque  iambicae  uoculae 
elisio  sequente  monosyllabo  habet  offensionem  [cf.  Lachm. 
comm.  Lucr.  p.  198].  exscindendi  uerbum  de  urbe  deleta  usur- 
patum  habes  apud  Uergilium  [Aen.  II  177]:  cnec  posse  Argo- 

licis  excindi  Pergama  telis'  et  [I  22]  cexcidio  Libyae5.  ex 
eodem  Uergilio  Sulpicia  et  cfreta  Sicaniae'  [cf.  Aen.  I  557]  et 
cCarthagines  arces'  [cf.  Aen.  I  298;  IV  347]  traxit.  de  uersu 
sequenti  ita  Bootius  [p.  11] :  cin  carmine  excusationem  habet 
quod  uirtus  bellica  Romanorum  dicitur  euersa  Carthagine 
cetera  imperia  et  totum  simul  abstulisse  orbem,  etsi  hyper- 
bole  addito  simul  paene  nimia  est\  nos  eo  magis  excusabimus 
illud  quod  auctorem  Florum  historicum  secutam  esse  uidemus, 
cuius  haec  de  Carthaginis  excidio  sunt  uerba  [p.  41,  26  sqq. 
ed.  Iahn] :  cpraemiumque  uictoriae  Africa  fuit  et  secutus  Afri- 
cam  statim  terrarum  orbis3  et  cpost  Carthaginem  uinci  nemi- 
nem  puduit.  statim  Africam  secutae  sunt  gentes,  Macedonia 
Graecia  Syria  ceteraque  omnia?.  Caruttii  coniectura  ccetera 
qua  imperium3  hinc  non  eget  refutatione.  —  25  sq.  deinde 
uelut  stadio  uictor  qui  solus  Achaeo  languet  et  immota  secum 
virtute  fatiscit.  quae  scripta  esse  patet  non  sine  recorda- 
tione  Ennii  uersuum  apud  Ciceronem  [de  sen.  V  14]  serua- 
torum: 

sicut  fortis  equus,  spatio  qui  saepe  supremo 
uicit  Olympia,  nunc  senio  confectu  quiesco, 
ubi  cquiesco3  egregie  Cobetus  [nouae  lectt.  p.  199]  restituit; 
nam  uulgo  contra  Ennii  sententiam  a  Cicerone  indicatam 
^quiescit3  legitur.  de  Sulpiciae  verbis  audiamus  Bootium  haec 
[p.  12]  disserentem:  cuictor  in  certamine  Olympico,  si  sine 
aemulo  relinquitur,  languet  et  ignauia  corrumpitur.  uides  tan- 
tum  abesse  ut  comparatio  rem  inlustret,  ut  cum  ea  pugnet'. 
nimirum  uir  doctissimus  illud  cimmota  uirtute*  interpretatus 
est  [p.  13]  ccum  uirtus  non  moueatur\  nos  qui  cimmota  uir- 
tute*  secundum  Uergilianum  uocis  "immotus'  usum  explicamus 
cfirma,  intacta,  integra  uirtute3,  hanc  comparationem  sat  aptam 
subesse  putamus:  ut  equi,  nobilis  olim  uictoris  Olympiaci, 
senescentis  languent  uires,  non  languet  uirtus,  ita  etiam  po- 

pulus  Komanus  totius  terrarum  orbis  uictor  iam  senescens  a 
belli  muneribus,  saluis  tamen  bellicis  uirtutibus,  ad  pacis  or- 
namenta  excolenda  se  contulit.  uerba  tamen  Sulpiciae  uitio 
laborare  certissimum  est.  nam  quid  uult  illud  cimmota  secum 
uirtute3  ?  miror  uel  Cannegieterum  potuisse  scribere  [p.  367  1. 1.] : 
csecum  autem  fatiscit  qui  non  ui  ab  aliis  illata  imminuitur, 
sed  suis  uitiis  consumitur5.  in  eandem  sententiam  procliuus 
Hoeuenus  contulit  Uergilium  [Georg.  I  489]  csola  (cornix)  in 
sicca  secum  spatiatur  harena'  et  [ib.  IV  465]  cte,  dulcis  con- 
iunx,  te  solo  in  litore  secum  .  .  canebat5,  quorum  locorum 
plane  alia  est  ratio.  nam  equos  uel  homines  senescentes  solius 
corporis  sui  uitio  tabescere,  tam  est  secundum  rerum  naturam, 
ut  additum  paene  risum  moueat.  itaque  Heinsius  ^senio5, 
Frankenius  csegnis5  coniecerunt,  quod  utrumque  languidissi- 
mum  est.  rectam  autem  emendationis  uiam  potuerunt  demon- 
strare  uersus  Enniani.  notionem  enim  paene  necessariam  de- 
sideramus,  puta  equi,  cum  ille  cuictor  stadio  Achaeo3  etiam 
cursor  esse  possit,  homo  autem  subinepte,  ut  puto,  cum  ho- 
minibus  comparetur.  deinde  illud  cet  immota3  non  probo.  re- 
quiro  enim  particulam  aduersatiuam.  hinc  emendaui:  clanguet 
ecus,  set  enim  immota  uirtute  fatiscit3.  neque  altius  inspicienti 
haec  nostra  mutatio  nimis  uiolenta  uidebitur;  cf.  Uergilius 
[Aen.  V  394]:  cnon  laudis  amor  nec  gloria  cessit  pulsa  metu; 
sed  enim  gelidus  tardante  senecta  sanguis  hebet5.  ceterum 
cum  pro  "fatiscit*  P  V  habeant  'facessit',  fuerunt  qui  hoc  per- 
tinacius  defenderent,  idem  atque  cdiscedit,  abit3  ualere  dicti- 
tantes.  quos  accuratior  sententiae  contemplatio  errorem  potuit 
docere.  multo  uero  minus  audiendus  est  qui  nuper  in  anna- 
libus  Italis  [Riuista  di  philologia  I,  Torino  1872]  csenium  uir- 
tute  facessit5  [=  repellit]  proposuit:  nam  repellendi  notio 
plane  abest  a  facessendi  verbo.  —  27  sq.  sic  itidem  Romana 
manus,  contendere  postquam  destitit  et  paccm  longis  frenauit 

habenis.  cf.  Petronius  [c.  5]  chinc  Romana  manus  circumfluat\ 
de  toto  loco  ita  Bootius  [p.  14] :  c  duobus  uitiis  laborant  verba 
ccpacem  longis  frenauit  habenis".  recte  dixeris:  frenare  bellum, 
furorem,  iram,  similia;  sed  ccfrenare  pacem"  est  insolitum.  an 
putabimus  Romanos  paci  frenum  iniecisse,  ne  licentius  ex- 
ultaret?  si  hoc  erat  eorum  consilium,  potius  uti  debuerant 
firmis  habenis  quam  longis,  quo  adiectiuo  laxas,  remissas 
habenas  designari  tum  credam,  quando  boni  scriptoris  uel 
poetae  auctoritate  haec  explicatio  munita  erit\  at  notissimum 
est  cum  Uergilianum  [Aen.  I  522  sq.]:  co  regina,  nouam  cui 
condere  Iuppiter  urbem  iustitiaque  dedit  gentes  frenare  su- 
perbos3,  tum  illud,  pacis  uocabulo  interdum  significari  impe- 
rium  [cf.  Gronouius  ad  Tac.  ann.  XII  32  et  lectt.  meae  lat. 
p.  41].  itaque  Romani  frenabant  orbem  pacatum  ita  ut  laxas 
darent  habenas  gentibus.  neque  enim  egere  puto  exemplis  illud 
clongis  habenis3,  quamquam  singulariter  *)  ut  uidetur  dictum. 
nam  frena  laxata  per  se  longa  [nostrum :  lang  wallende]  sunt. 
itaque  non  opus  est  eo  quod  mihi  aliquando  in  mentem  uenit 
clongis  harenis5,  id  est,  in  imperio  longe  prolato.  ceterum 
cf.  Lucanus  [VII 12] :  cpopulis  frenosque  furentibus  ira  laxat\  — 
29  ipsa  domi  leges  et  Graia  inuenta  retractans.  uerbum  re- 
tractandi,  ut  supra  u.  3,  pro  simplici  positum  est.  cGraiain- 
uenta3  intellege  philosophiam ;  cf.  Lucretius  [1136]:  cnec  me 
animi  fallit  Graiorum  obscura  reperta  difficile  inlustrare  la- 
tinis  uersibus  esse\  —  30  omnia  bellorum  terra  guaesita 
marique  praemia.  cf.  Petronius  [c.  119,  32]:  comniaque  orbis 
praemia  correptis  miles  uagus  essurit  armis\  —  31  consilio 


*)  non  sum  nescius,  N.  Heinsium  in  Claudiani  epigrammate,  cui  'de  mu- 
labus  gallicis'  est  titulus,  u.  5  'quamuis  quaeque  sibi  longis  discurrat  habenis' 
ex  codd.  restituendum  commendasse.  sed  certiorem  me  fecit  Ludouicus  Ieepius, 
illud  'longis'  in  solis  codd.  Uaticano  2809  saec.  XI  et  Uossiano  264  saec.  XIII 
inueniri,  cum  libri  Gyraldinus  et  Ueronensis  saec.  IX  'nullis  disc.  habenis'  ex- 
hibeant. 

et  molli  ratione  regebat  nimirum  a  ueteris  disciplinae  mili- 
taris  austeritate  desciuerunt  paulatim  Komani  artibus  litteris- 
que  operam  nauantes.  illud  cmolh°  non  sine  recordatione  uer- 
suum  Ouidianorum  cdidicisse  fideliter  artes  emollit  mores  nec 
sinit  esse  feros5  scriptum  est.  —  32  sqq.  stabat  in  his,  neque 
enim  poterat  constare  sine  ipsis.  at  frustra  uxofi  mendaxquc 
Diespiter  olim c  imperium  sine  fine  dedi  dixisse  probatur.  de 
prioribus  uerbis  haec  habet  Bootius  [p.  13]:  cpopulus  Romanus 
stetit  uirtute  belli  et  sapientia  pacis.  itaque  stabat  his,  non 
in  his,  et  male  sibi  oppoimntur  stare  in  his  et  constare  sine 
ipsis.  si  per  metrum  licuisset,  auctor  carminis  scripsisset: 
stabat  cum  his,  neque  enim  poterat  constare  sine  his\  at 
enim  bonus  Bootius  una  cum  reliquis  editoribus  criticisque 
non  perspexit,  cstabat  in  his'  per  latinitatem  ualere  cperseue- 
rabat  in  hisD  (scil.  ad  Domitiani  usque  imperium).  quod  pro 
meo  captu  et  sententiam  habet  planissimam  et  bene  illi  ccon- 
stare3  opponitur.  malum  autem  acumen  et  uix  latinum,  ut 
Bootio  concedendum  est,  inest  oppositis  chis'  et  cipsis\  quod 
noli  dubitare  quin  librario  debeatur.  reuoco:  cneque  enim  his 
poterat  constare  sine  ipsis\  in  enuntiato  altero,  ubi  P  V  caut 
frustra1  tradunt,  cat3  ab  Iahnio  ex  Buherii  [misc.  obseru.  VII 
p.  256]  coniectura  in  textum  inuectum  est;  non  recte,  ut  mihi 
uidetur,  cum  de  temporum  mutatione  u.  35  demum  agere  in- 
cipiat  poetria.  melius  iam  Cannegieterus  [1. 1.  p.  367]  scripsit 
chaut  frustra\  uerba  cimperium  sine  fine  dedf  apud  Uergi- 
lium  [Aen.  I  279]  ad  Uenerem,  non  ad  Iunonem  facit  Iuppiter. 
itaque  erant  qui  Sulpiciam  cuxori5  scribentem  memoria  lapsam 
crederent,  erat  qui  eam  deceptam  uerbis  apud  Uergilium  se- 
quentibus  cquin  aspera  Iuno5  affirmaret,  erat  denique  qui 
argutius  quam  uerius  Iovem  postea  uoluntatem  suam  cum 
Iunone  communicasse  diceret  idque  comprobare  illius  uerba 
ad  Uenerem  data  cmecumque  (Iuno)  fouebit  Romanos  rerum 
dominos  gentemque  togatam5.  nos  qui  experti  scimus  quantam 

familiaritatem  cum  Uergilio  contraxerit  auctor,  molestum  illud 
cuxori*  librario  tribuimus,  egregio  Burmanni  commento  cUe- 
nerf  adstipulati.  cuius  uocis  quam  facilis  fuerit  in  cuxorf 
deprauatio,  recte  nuper  monuit  M.  Hauptius  [in  Hermetis 
uol.  II  p.  7].  —  35  sqq.  nunc  igitur  qui  res  Romanas  inferat 
inter ,  non  trabe  sed  tergo  prolapsus  ei  ingluuie  albus  s  et 
studia  et  sapiens  hominum  nomenque  genusque  s  omnia  abire 
foras  atque  urbe  excedere  iussit.  de  Domitiani  in  scriptores 
philosophosque  saeuitia  haec  Suetonius  [Dom.  c.  10]:  c(interemit) 
Iunium  Rusticum  quod  Paeti  Thraseae  et  Heluidi  Prisci  laudes 
edidisset  appellassetque  eos  sanctissimos  uiros;  cuius  criminis 
occasione  philosophos  omnes  urbe  Italiaque  summouit5;  cf. 
omnino  Alb.  Imhofius  in  libro,  cui  inscripsit  CT.  Flauius  Do- 
mitianus3  [Halis  Sax.  1857,  p.  102  sqq.].  ante  u.  35  Iahnius 
lacunam  statuit  sine  iusta  causa.  nam  fabella,  quam  ille  de- 
siderauit ,  est  tota  illa  narratio  inde  a.  u.  20  usque  ad  u.  58. 
idem  tamen,  cum  sententias  non  apte  cohaerere  [praef.  p.  11] 
diceret,  recte  sensit  difficultatem  quam  cigitur5  uox  habet.  cui 
Cannegieterus  [1. 1.  p.  367]  caliter5  scribendo  medebatur.  nulla 
opus  est  mutatione,  dummodo  post  illa  cexcedere  iussit5  inter- 
rogandi  signum  ponamus.  notum  autem  est,  quam  saepe 
cigitur  in  talibus  interrogationibus  summae  indignationi  ex- 
primendae  inseruiat.  in  uerbis  corruptis  cqui  res  Romanas  in- 
ferat  inter5  in  diuersa  omnia  abierunt  docti.  recte  putamus 
Scaligerum  ex  cinferat5  elicuisse  cimperat5  recteque  Dousam 
prauam  latinitatem,  quae  est  in  illis  cinter  res  Romanas  im- 
perare5,  summouisse  restituendo  crex  Romanos  imperat  inter5, 
comparantem  Propertium  [III  32,  57]  cut  regnem  mixtas  inter 
conuiua  puellas\  idem  est  iudicium  Bootii  [p.  13].  depraua- 
tissima  carminis  uerba  sunt  illa  cnon  trabe  sed  tergo  pro- 
lapsus\  quae  qui  duce  Casaubono  [de  satir.  poesi  1.  3  c.  3] 
adinstar  prouerbii  graeci  ovn  ajto  d6v.ov,  alft  an  ovov  (uel 
uTto  vov)  YMxaTteovjv  dicta  uoluerunt,  eis  uero  quod  respon- 

deam  non  habeo  nisi  hoc,  similitudine  uerbi  latini  cprolapsus5 
et  graeci  ^Aaxaneotbv  in  turpem  errorem  et  ipsos  prolapsos 
esse.  bene  Schlaegerus  [1. 1.  p.  30]:  cquomodo  trabs  caelum  et 
tergum  asinum  significare  potest?  si  hoc  uerum  est,  de  quouis 
quiduis  facere  licebit\  omissa  Iani  Rutgersii  [uar.  lectt.  3,  8], 
qui  de  gibbo  Domitiano  somnianti  enato  somniauit,  opinatione 
(eam  recte  refellit  Schwarzius),  ad  tertiam  interpretationem 
refutandam  accingor.  nam  Barthius  [adu.  c.  16],  Dousa,  L. 
Muellerus  [ad  Lucil.  III  50]  trabem  pro  muttone  accipientes 
et  in  partes  uocantes  Lucilii  uersum  cnon  peperit,  uerum 
postica  parte  profudit3,  Sulpiciam  fecerunt  dicentem,  Domitia- 
num  non  secundum  communem  naturae  ordinem  procreatum, 
sed  a  patre  excacatum  esse.  non  nego,  a  satirico  poeta  spur- 
cum  aliquem  hominem  ex  spurcissima  nostri  parte  prolapsum 
posse  fingi;  sed  illud  etiam  atque  etiam  nego,  patri  posse 
attribui  talem  partum  qui  solius  matris  erat.  si  apud  Sulpi- 
ciam  legeremus  tale  quid  cnon  matris  ab  aluo,  sed  ano  pro- 
lapsus  est3,  omnia  bene  se  haberent.  et  ita  Heinius  noster 
loco  a  L.  Muellero  adlato:  chat  den  Afterweg  genommen  zu 
der  Mutter  Schreck  und  Scham\  nunc  cum  trabis  et  tergi 
uocabulis  —  ut  hoc  pro  podice  dictum  patienter  feramus  — 
patris  et  matris  in  pariendo  illo  monstro  munera  inter  se 
misceantur,  omnis  ista  interpretatio  recidit  ad  nihilum.  reli- 
quae  uero  explicationes  a  uiris  doctis  factae  silentio  possunt 
transiri.  equidem  in  eandem,  in  quam  iam  olim  Scriuerius, 
incidi  suspicionem,  hic  ad  notissimam  illam  [cf.  Phaedr.  I  2] 
de  ranis  regem  a  Ioue  petentibus  fabulam  adludi,  ita  ut  poetria 
in  "prolapsus3  uoce  ludens  haec  fere  dicat:  Domitianus  non 
trabs,  quam  poetae  fingunt,  de  caelo  prolapsa  et  a  ranis  ir- 
risa  atque  innocua  est,  sed  honio  prolapsus,  id  est,  pessum- 
datus  ideoque  timendus.  itaque  cum  quaererem  in  illo  ctergo3 
aptam  huic  sententiae  uocem  quae  simul  allitteratione  uel  alio 
modo  illi  ctrabe3  conueniret,   scripsi:  cnon  trata,  sed  trico 

prolapsus'.  qua  cum  coniectura  egregie  faciunt  ea  quae  Sue- 
tonius  tradit  [Dom.  12]:  cexhaustus  operum  ac  munerum  im- 
pensis  stipendioque,  quod  adiecerat,  temptauit  quidem  ad  re- 
leuandos  castrenses  sumptus  numerum  militum  deminuere; 
sed  cum  . . . .,  nihil  pensi  habuit  quin  praedaretur  omni  modo : 
bona  uiuorum  ac  mortuorum  usquequaque  quolibet  et  accusa- 
tore  et  crimine  corripiebantur  . . .  confiscabantur  alienissimae 
hereditates5  eqs.  triconis  uocabulo  usus  est  Lucilius  [XI  16 
ed.  L.  MJ:  cLuciu  Cotta  senex,  Crassi  pater  huiu  panaethi, 
magnu  fuit  trico  nummarius5.  itaque  hoc  Sulpicia  uelle  uidetur, 
Domitianum,  cum  iam  aeri  soluendo  non  esset,  philosophos, 
quorum  bonis  potiretur,  expulisse  urbe  et  Italia.  huic  opprobrio 
adiungit  alterum:  cingluuie  albus\  quod  etsi  erant  qui  tempta- 
rent,  bene  tamen  se  habet.  referendum  autem  ad  luxuriam 
imperatoris  [cf.  Hor.  sat.  II  2,  21  cpinguem  uitiis  albumque5]. 
et  haec  tradit  de  Domitiano  Plinius  [paneg.  c.  48] :  csuperbia  in 
fronte,  ira  in  oculis,  femineus  pallor  in  corpore,  in  ore  im- 
pudentia  multo  rubore  subfusa5.  ad  u.  37  cf.  Uergilius  [Aen.  X 
149]  cmemorat  nomenque  genusque.  ad  uerba  csapiens  homi- 
num  nomen5  cf.  Marklandus  [ad  Statii  silu.  I  1, 10].  —  39  sq. 
quid  facimus?  Graios  f  hominumque  relinquimus  urbes3  ut 
Romana  foret  f  magis  Iris  instructa  magistris.  plerique  inter- 
pretes  hic  philosophos  eiectos  faciunt  loquentes,  uerbacquid 
facimus3  interpretati  cquid  nobis  fit\  cui  explicationi  per  se  iam 
nimis  quaesitae  id  obstat  quod  philosophi  uerbis  chis  magistris5 
et  cnostri  senes3  [u.  40]  de  se  ipsi  non  potuerunt  uti,  quemad- 
modum  post  alios  recte  intellexit  Bootius  [p.  15] ,  qui  ita  per- 
git:  cmanet  difficultas  in  uerbis  Graios  hominumque  —  urbes. 
Marklandus  [ad  Statii  silu.  IV  3,  20]  locum  uocat  corruptissi- 
mum,  cum  omnes  urbes  sint  hominum.  Homerus  initio  Odysseae 
recte  dixit:  7tolXtov  avdqwTtwv  Xdev  aarea,  quod  Horatius 
interpretatus  est:  mores  hominum  multorum  uidit  et  urbes,  sed 
si  tollas  Ttollwv  et  multorum,  Homerus  et  Horatius  inepte  lo- 

quentur.  sunt  qui  homines  dici  putant  Graecos  ob  humani- 
tatem  solos  hominum  nomine  dignos,  non  solliciti  de  pleonasmo 
intolerabili,  qui  oritur  iungendo  Graios  et  Graiorum  urbes. 
si  poetae  ipsius  errorem  tollere  uellem ,  commendarem  Canne- 
gieteri  emendationem:  Graiorum  hominumue  relinquimus  ur- 
bes\  nos  igitur,  qui  quocunque  poeta,  siue  antiquo  siue  re- 
centi,  tales  ineptias  indfignas  esse  putamus,  recensitis  uanis 
interpretum  conatibus,  uideamus  num  ex  emendatione  auxilium 
possit  peti.  ultro  autem  patet,  uerba  esse  Sulpiciae  dicentis: 
olim  Graecos  philosophos  arcessiuimus,  nunc  eidem  in  exilium 
mittuntur.  ad  quam  sententiam  poetria,  quae  modo  uoce  in- 
dignabunda,  quasi  tantum  scelus  duceret  impossibile,  ex  Musa 
quaesiuerat:  cnunc  igitur  . . .  excedere  iussit?5,  ita,  nisi  fallor, 
transitum  parauit  ut  exclamaret:  cquod  facinusf  nam  traditum 
cquid  facimus5,  ad  quod  defendendum  Bootius  praue  Horatium 
[sat.  I  1,  64  et  94]  contulit,  nullo  modo  a  Sulpicia  dictum  est, 
cum  huius  et  Romanorum  nulla  esset  in  eiciendis  philosophis 
pars.  in  uerbis  sequentibus  rectam  uiam  iniit  Iahnius  cum 
coniceret  colim  requisiuimus  urbi\  nam  ^olim'  propter  illud 
cnunc5  in  u.  41  plane  est  necessarium.  facile  autem  librarius 
aliquis  pro  colim3  legere  potuit  choium3,  cum  praesertim  cho- 
minum5  altero  abhinc  uersu  scriptum  memoriae  eius  inhaereret. 
sed  si  cum  eodem  Iahnio  scripseris  curbf ,  non  iam  poterit  lo- 
cum  obtinere  uersu  altero  id  quod  est  cRomana5,  ad  quod  ex 
tradito  potius  curbes3  uocabulo  suppleri  debet  curbs\  itaque 
cum  neque  cGrai«s  urbes5  propter  sequenschis  magistris5  scri- 
bere  liceat  et  ipsum  requirendi  uerbum  mihi  displiceat,  haec 
fere  quamuis  cunctabundus  tempto:  cGraio7'w?w  olim  eccepetiuU 
mus urbes\  natum  est  autem  cgraios3  ex cgraiof \  u.  40  cmagis', 
quod  sine  causa  suspectauit  Iahnius,  artius  cum  illo  chis5  (sc. 
quam  belli  magistris)  iungendum  et  eodem  plane  modo  quo  infra 
u.  50  positum  aequat  fere  nostrum  cvielmehrJ;  cf.  Cat.  [68,  30] 
cid,  Manli,  non  est  turpe,  magis  miserum  est\  — -  41  sqq.  nunc, 

Capitolino  ueluti  turbante  Camillo  ensibus  el  irutina  Galli 
jugere  relicta,   sic  nostri  palare  senes  dicuntur  et  ipsi  ut 
ferale  suos  onus  extirpare  libellos.     M.  Manlii,  non  Camilli, 
fuisse  illud  Capitolini  cognomen,  rerum  Romanarum  auctores 
consentiunt.  itaque  cum  in  historia  notissima  Sulpiciam  errasse 
parum  uideretur  credibile,  uocemcCapitolirioJ  emendando  sum- 
mouebant  uiri  docti.  at  enim  ego,  num  librario  an  auctori  tri- 
buam  errorem,  adhuc  dubius  haereo,  quippe  qui  quam  leues 
in  rebus  historicis  quamque  in  peccata  uel  pueris  nostris  in- 
dignanda  propensi  fuerint  ueterum  nonnulli  (ex.  gr.  Florus, 
historicus  confessus) ,  probe  sciam.  de  u.  41  initio  ita  rectis- 
sime  Bootius   [p.  11]:  cGallos  fugisse  ensibus  relictis,   cum 
propter  pluralem  numerum  ad  ensem  Brenni  referri  non  possit, 
tam  abhorret  a  veritate,  uix  ut  mediocri  poetae  saeculi  XV 
tribui  possit.  hinc  praeeunte  Schwarzio  multi  probant  lancibus 
pro  ensibus,  quod  tamen  propter  additum  et  tmtina  non  placet. 
magis  poeticum  iudico,  quod  Withofio  in  mentem  uenit  censi- 
bus,  quo  nomine  aurum  a  Komanis  appensum  recte  designari 
poterat5,  quamquam  saeculi  XV  poetam  quem  finxit  libenter 
ei  donamus.  ad  uerbaccensibus  et  trutina  relicta5  cf.  Uergilius 
[Aen.  I  553]  csociis  et  rege  recepto\  u.  42  cpalari5  uerbi  forma 
actiua  in  eis  qui  aetatem  tulerunt  auctoribus  Romanis  non  oc- 
currit,   sed  eandem  populi  usu  fuisse  tritam,  docent  glossae 
ueteres  iam  a  Caruttio  adlatae  apud  Maium  [Class.  auct.  t.  VIII 
p.  418]:  cpalo,  uagare3  et  [p.  471]  cpalare,  uagare,  errare\ 
omni  autem  tempore  suspicionem  mihi  mouit  illud  cpalare  di- 
cuntur\  scio  poetas  Romanos  haud  raro  ''dicitur',  'fertur3,  si- 
milia  per  sermonis  quandam  abundantiam  ibi  cum  uerbo  aliquo 
coniungere,  ubi  famae  uel  rumoris  nulla  erat  ratio  simplexque 
uerbum,  ut  hic  ^palant3,  sufficiebat  [cf.  Marklandus  ad  Statii 
silu.  V  1,  33].  in  Sulpiciae  tamen  uerbis  id  desidero  quo  coactos 
philosophos  errasse  significetur,  quemadmodum  etiam  Galli 

fugara  capessere  inopinato  Camilli  aduentu  cogebantur.  cer- 
tissima,  puto,  emendatione  rescripsi  cadiguntur\  u.  44  bene 
Burmannus  pro  cextirpare5  correxit  cexportare';  nam  cferale 
onus  extirpare3  uix  habet  intellectum.  —  45  sqq.  ergo  Nu- 
mantinus  Libycusque  errauit  in  isto  Scipio,  qui  Rhodio  creuit 
formante  magist.ro,  cetera  et  illa  manus  bello  facunda  se- 
cundo.  in  eis  quae  antecedunt  nihil  inuenio,  ad  quod  uerba 
cin  isto3  pertineant.  lego  itaque  praecedente  Cannegietero  [1. 1. 
p.  374]  cerrauit  in  isto  Scipio  quod*  eqs.,  hoc  est:  non  recte 
igitur  fecit  Scipio  quod  se  Panaetio  tradidit  excolendum.  cete- 
rum  false  Scipio  dicitur  praeceptore  usus  esse  Panaetio,  quem 
comitem  potius  in  itineribus  et  domi  araicum  circum  se  habuit 
[cf.  Cic.  acad.  II  2,  5;  p.  Mur.  51,  66].  Bootius  autem  ita  [p.  11] 
disserens:  cfoedissime  erratur  u.  45sqq.,  ubi  Scipio  Africanus 
minor  Panaetii  discipulus  tempore  belli  Punici  secundi  uixisse 
traditur3,  non  audiendus  est.  tu  illud  csecundi'  cum  ictu  quodam 
pronuntia:  statim  Scipionis  illius  iunioris  et  Catonis  tempora 
inter  se  opposita  habes.  neque  enim  mirandum  est,  quod  ille 
ante  hunc  commemoratur;  quae  res  propter  sequentia  euenit. 
iam  illud  cmanus  bello  facunda  secundo3  poetria,  ut  plerique 
intellexerunt,  scripsit  haud  immemor  Porcii  Licini  uersuum 
[Gell.  XVII  21]: 

Poenico  bello  secundo  Musa  pinnato  gradu 
intulit  se  bellicosam  in  Romuli  gentem  feram.  — 
48  sqq.  quos  inter  prisci  sententia  dia  Catonis  scire  deis 
magni  fecisset  utrumne  secundis  an  magis  aduersis  staret  Ro- 
mana  propago.  Sulpicia  ob  oculos  habuit  Horatium  [sat.  I  2, 
31  sq.]  cmacte  uirtute  esto,  inquit  sententia  dia  CatonisJ  et 
[od.  III  21,  11]  cprisci  Catonis5.  u.  49  quod  legitur  cdeis5  Iah- 
nius  scripsit:  cdeos3  P.  V  tradunt.  est  autem  illud  cdeis5  prop- 
terea  reiculum  quod  nemo  bene  sanus  potuit  disceptare ,  deis- 
ne  propitiis  an  aduersis  floruerit  resp.  Romana.  igiturcsecun- 

dis'  et  caduersis3  ablatiui  repetendi  sunt  a  norainatiuis  plura- 
lium  csecunda5  et  caduersa\  ad  inlustrandos  uersus  nostros 
multi  attulere  Catonis  uerba  apud  Gellium  [VI  3 ;  Cat.  fragm. 
ed.  Jordan  p,  21  sq.]  seruata  haec:  cscio  solere  plerisque  ho- 
minibus  rebus  secundis  atque  prolixis  atque  prosperis  ani- 
mum  excellere  atque  superbiam  atque  ferociam  augescere  at- 
que  crescere  ....  aduorsae  res  edomant  et  docent  quid  opus 
siet  facto :  secundae  res  aduorsum  trudere  solent  a  recte  con- 
sulendo  atque  intellegendo\  sed  enim  sponte  apparet,  quanta 
differentia  intercedat  inter  locum  Gellianum  et  nostrum:  illic 
scire  se  dixit  Cato,  res  secundas  superbiam  inicere  hominibus; 
hic  scire  uelle  dicitur,  secundaene  an  aduersae  res  magis  pro- 
sint  rei  Romanae.  itaque  Sulpicia  ad  aliam  Catonis  orationem 
spectare  putanda  est.  recte  autem  Pithoeus  cdeos5  in  cadeo5 
mutauit.  uerba  cRomana  propago5  sunt  Uergilii  [Aen.  VI  871] 
—  51  sqq.  scilicel  aduersis.  nam  cum  dcfendier  armis  suadet» 
amor  patriae  et  f  captiua  pcnatibus  uxor,  conuenit  ut  uespis, 
quarum  domus  f  arce  mouente ,  turba  tegens  sti-ictis  per  lu- 
tea  corpora  telis.  si  uelim  enumerare  cuncta  uirorum  clocto- 
rum  ad  expediendos  uersus  deprauatissimos  tentamina,  dies 
ut  aiunt  mihi  deficiat.  qui  quam  misere  se  torserint,  uideas, 
si  libet,  apud  Schwarzium  in  commentatione  altera  [p.  9 — 12]. 
nos ,  qui  molesto  singulos  refutandi  labore  supersedere  posse 
nobis  uidemur,  breui  quid  sentiamus  proferemus.  solus  autem 
Caruttius,  qualem  fere  medelam  locus  requirat,  intellexit 
[p.  23] ,  nempe  uesparum  et  apium  conflictum  [coll.  Plin.  XI 
18:  cimpugnant  eas  (apes)  naturae  eiusdem  degeneres  uespae 
atque  crabones']  hic  commemorari.  sed  idem  bonum  inuentum 
pessima  foedauit  coniectura  hac  cut  uespis  apium  domtis  arce 
mouentur\  sed  praeterea  carce'  nude  positum  non  minorem 
habet  offensionem  quam  uersu  sequenti  illud  ctegens5  absque 
obiecto  quod  uocant.  et  omnis  opera  nostra  eludetur  quamdiu 


33 

uerbis  traditis  solis  immoramur:  si  uersum  intercidisse  sta- 
tueris,  quae  antea  densissimis  obruta  erant  tenebris,  statim 
lucem  accipient  clarissimam.  pro  cmouenteD  P  ^monetae5  exhi- 
bet,  quod  quidam  cupidius  arripuemnt.  sed  cum  in  Monetae 
templo  Capitolino  uespas  uel  apes  nidificasse  nullis  ueterum 
auctorum  constet  testimoniis,  in  cmouenteD  uel  cmonetae5  uoce 
aliud  latere  mihi  quidem  persuasissimum  est.  Uarro  [de  re 
rust.  III  16,  7]  haec  scribit:  cet  ut  his  diis  (Musis)  Helicona 
atque  Olympon  attribuerunt  homines ,  sic  his  (apibus)  floridos 
et  incultos  natura  attribuit  montes/  poeticae  licentiae  permis- 
sum  est ,  licet  certi  montes ,  ut  Hymettus  et  Hybla ,  prae  aliis 
insignes  apium  aluariis  essent,  quemcunque  collem  aliqua  re 
nobilem  tamquam  earum  domicilium  laudare.  mihi  igitur  sic 
fere  Sulpicia  dixisse  uidetur: 

conuenit,  ut,  uespis  cum  apium  domus  arce  Monoeci 
turbatur,  concurrit  atrox  glomerataque  regem 
turba  tegens  strictis  per  lutea  corpora  telis. 
mutuata  est  autem  illud  carce  Monoecf  ex  Uergilio  [VI  830]. 
et  haud  raro  cmonoeci5  uox  in  cmonetf  corrupta  est.  cdomus5 
uocabulo  aluaria  significaturi  usi  sunt  et  Uarro  [d.  r.  r.  III  16, 
5]  et  Uergilius  [Georg.  IV  209].  de  apium  rege  cf.  Plinius 
[hist.  nat.  XI  17,  53]:  cmira  plebei  circa  eum  obedientia.  cum 
procedit,  una  est  totum  examen  circaque  eum  globatur,  cingit, 
protegit,  cerni  non  patitur5.  ceterum  quam  facile  librarius  a 
cturbatur5  ad  uersus  sequentis  initium  potuerit  aberrare  oculis, 
uel  me  tacente  perspicitur.  ad  uerbacper  corpora'  cf.  Bulaeus 
ad  Ualer.  Flacc.  IV,  750.  optimo  autem  iure  Jahnius  u.  52 
uerba  ccaptiua  penatibus  uxor5  signo  adposito  deprauata  de- 
clarauit.  quo  enim  iure  uxorem  domi  relictam,  domisedam, 
nominare  licuit  ccaptiuamJ?  duarum  potissimum  rerum  amore 
homines  ad  arma  capessenda  hoste  ingruente  impelluntur:  pa- 
triae  et  familiae.   huius  autem  commemoratio  potest  inferri 

scribendocet  parilura  penatibus  uxor\  —  55  sq.  ast  ubi  pax 
secura  redit,  oblila  fauorum  plebs  materque  una  somno  mo- 
riuntur  obeso.  uice  uociscpaxD  V  Pcapes'  tradunt.  cuius  lec- 
tionis  defensores  non  reputarunt  neque  singulari  numero  hic 
locum  esse  ullum  nec  omnino  hos  uersus  ad  apes  pertinere 
posse,  quippe  quae,  ut  bene  Buherius  [1.  1.  p.  258],  nec  fauo- 
rum  unquam  obliuiscantur  nec  somno  moriantur  obeso.  dicit 
poetria,  bello  ardente  Romanos  plane  apium  instar  concurrere, 
at  pace  restituta  turpiter  marcescere  eosdem.  itaque  pro^apes3 
egregie  L.  Muellerus  [d.  r.  m.  317]  reposuit  cres5,  comparans 
uersum  Uergilii  [I  563]  cres  dura  et  regni  nouitas  me  talia  co- 
gunt\  porro  ^fauorum',  pro  quo  csuorumD  V,  apte  Heinsius 
mutauit  in  claborum\  u.  56  P  V  cplebs  fraterque1  tradunt  qui- 
bus  persuasi,  his  uersibus  de  populo  Romano  agi,  ei  haud 
grauate  Dousa  auctore  rescribent:  cplebs  patresque5.  csomno 
moriuntur  obesoJ  interpretor:  inertia  atque  ignauia  marces- 
cunt.  ita  Uelleius  Paterculus  [II  1,1]:  cin  somnum  a  uigiliis 
conuersa  ciuitas'.  "obesus3  autem  cum  sit  cpinguis5 ,  equidem 
somnum  obesum  eodem  plane  modo  dictum  puto  quo  dixit 
Ouidius  [Amor.  I  13,  7]:  cnunc  etiam  somni  pingues\  — 
58  sqq.  hoc  fabella  modo  pausam  facit.  optima,  posthac, 
Musa,  uelim  moneas ,  sine  qua  mild  nulla  uoltiptas  uiuere, 
uti  quondam  f  Smyrna  libusque  peribat,  nunc  itidem  mi- 
grare  uelit  illud  cpausam  facit'  poetria  scripsit  priscorum 
poetarum  imitatione,  ut  Ennii  [ed.  Uahlen,  Ann.  572],  Lucilii 
[111  ed.  L.  Mueller],  aliorum.  uerba  corruptissima  cquondam 
Smyrna  libusque  peribat5  multae  editiones  ex  Pithoei  coniec- 
tura  ita  exhibent  cquondam  Lydus  dum  Smyrna  peribat5.  Ly- 
dum  autem  hominem  alii ,  ut  Burmannus ,  explicauerunt  Ho- 
merum ,  qui  propter  tyrannidem  uel  in  exilium  eiectus  patria 
cesserit  (de  qua  tamen  re  silent  ueteres) ,  alii ,  ut  Cannegiete- 
rus ,  Hipponactem  uersuum  oxa^ovTcov  auctorem  intellexerunt, 

miris  modis  huic  Lydi  cognomen  uindicantes.  quos  id  ipsum, 
quod  u.  6  Clazomenius  audit  Hipponax,  edocere  potuit  sen- 
tentiae  suae  uanitatem.  nobis  ante  omnia  hoc  quaerendum 
uidetur,  de  quanam  re  monita  esse  uelit  Sulpicia.  indicant 
autem  uerbacsine  qua  mihi  nulla  uoluptas  uiuere5,  interrogasse 
eam ,  num  in  tam  tristi  litterarum  artiumque  liberalium  statu 
Musa  ipsa  migratura  sit.  quod  si  recte  posui,  sequitur  in  istis 
quoque  uerbis  corruptis  de  Musae  ex  Smyrna  fuga  agi.  de- 
monstrauit  autem  Wernsdorfius  in  excursu  docto  [poet.  lat. 
min.  III,  493—496],  summum  Musarum  cultum  semper  Smyr- 
nae  floruisse.  ex  hac  igitur  urbe,  quam  identidem  a  Lydis 
uexatam  idem  euicit  Wernsdorfius ,  aliquando  Musas  cum  sui 
cultoribus  hoste  inruente  emigrasse,  etsi  non  certis  ueterum 
testimoniis  scitur,  at  per  se  tamen  oppido  est  probabile.  itaque 
repono:  cquondam  dum  Lydis  Smyrna  peribat\  de  construc- 
tione  cf.  Claudianus  [d.  laud.  Stil.  II  256]:  cme  quoque  uicinis 
pereuntem  gentibus\  u.  61  pro  cuehV  ad  sententiam  a  nobis 
positam  conuenienter  Burmannus^uehV  coniecit.  sed  enim  tale 
'uelim  moneas,  migrare  uelis*  intolerabile  est.  itaque  restitui 

li 

^uet',  id  est,  cliuet5  velclibet\  —  61  sqq.  uel  denique  quiduis 
lu,  dea,  quaere  aliud:  tantum  Romana  Caleno  moenia  iu- 
cundos  pariterque  f  auerte  Sabinos.  uerbis  cuel  denique  — 
quaere  aliud3  poetria  caedem  tyranni  innuere  uidetur.  male 
illud  cauerte'  in  suspicionem  uocauit  Iahnius.  recte  Bootius 
collegit  inuersionis  exempla  Uergiliana  haec  [ecl.  VII  47]  csol- 
stitium  pecori  defendite5  et  [Georg.  III  155]  cnunc  (pestem)  ar- 
cebis  grauido  pecori\  adde  tertium  hoc  csuscipite  Aenean  et 
tandem  arcete  perichV.  cSabinosD  intellege  praedium  in  agris 
Sabinis;  ita  Horatius  [od.  II  18,  14]csatis  beatus  unicis  Sabi- 
nis\  haec  autem  sententia  poetriae  est:  siue  tibi,  Musa,  emi- 
grare  libet  siue  aliud  capere  consilium ,  id  unum  te  rogo ,  ut 
nunc  Calenum  meum  in  tuto  colloces,  quippe  cui  in  notis  se- 

3* 

dibus  periculum  instet  a  tyranno.  nemo  adhuc  perspexit,  Sulpi- 
ciam  non  de  se  suisque  rebus,  sed  de  unius  mariti  uita  sollici- 
tam  consilium  tractare  cum  Calliope.  quamquam  sane  uitupe- 
ratione  non  caret  auctor,  quod  hanc  totius  poematii  summam 
tam  paucis  expressit.  uidetur  igitur  Calenus  studiis  philoso- 
phicis  et  ipse  deditus  fuisse.  —  65  pone  metus  acquos,  cul- 
trix  mea:  snmma  tyranno  ecce  instant  odia  et  nostro  peritu- 
rus  honorest.  ad  quae  Bootius  haec  habet  perdocta  [p.  17]: 
cnec  metus  plurali  numero  nec  additum  adiectiuum  probanda 
sunt\  at  habes  pluralem  numerum  apud  Uergilium  [Aen.  V 
420]  csolue  metus5  et  [XII  316]  cauferte  metus'  et  Ouidium 
[met.  V  363]  cdepositique  metusV  in  adiectiuo  autemcaequos5 
iam  Withofius  olim  iure  suo  haesit.  nam  metus  aequos,  id 
est ,  ueros  nemo  potest  iuberi  deponere ,  potest  timores  quam- 
libet  magnos,  dummodo  uanos.  hinc  corrigo:  pone  metus  sae- 
uos;  cf.  Tibulluscmetu  saeuo\  uerbacnostro  periturus  honore 
est3  interpretor:  honore,  quem  semper  nobis  Romani  habue- 
runt  habentque ,  eueniet  ut  in  iram  indignationemque  accensi 
tyrannum  tollant.  —  67  nam  laureta  Numae  fontisque  ha- 
bitamus  eosdem.  loca  illa  a  Domitiano  Iudaeis  data  erant  ha- 
bitanda,  ut  Iuuenalis  innuit  [satlll,  12]:  chic,  ubi  nocturnae 
Numa  constituebat  amicae,  nunc  sacri  fontis  nemus  et  delubra 
locantur  Iudaeis3  et  paulo  post  ceiectis  mendicat  silua  Came- 
nis\  hoc  igitur  ait  Calliope ,  ut  bene  uidit  Cannegieterus,  non 
ita  inde  expulsam  se,  ut  non  consiliis  polleat  in  perniciem 
Domitiani.  —  69  uiue,  uale.  cf.  Horatius  [epist.  16,  67] 
cuiue  uale;  si  quid  nouisti3  eqs. 

Restat  ut  carmen  tale,  quale  a  poetria  uenisse  existimo, 
oculis  legentium  subiciam,  additis  simul  uirorum  doctorum 
coniecturis  potissimis.  ea  autem,  quae  mihi  propter  ingenii 
paupertatem  emendare  non  licuit,  feliciore  diuinandi  uena 
praeditos  persanaturos  esse  spero. 

Heroicum  Sulpiciae  carmen. 

Queritur  de  statu  reip.  et  temporibus  Domitiani. 

Musa,  quibus  numeris  heroas  et  arma  frequentas, 

fabellam  permitte  mihi  detexere  paueis. 

nam  tibi  secessi,  tecum  penetrale  retractans 

consilium.  quare  nec  carmine  curro  Phalaeci 

nec  trimetro  Pario  nec,  qui  pede  fractus,  iambo,  5 

fortiter  irasci  didicit  duce  Clazomenio. 

haec  metra  quin  etiam,  quondam  quae  milia  lusi 

primaque  Eomanas  docui  contendere  Grais 

et  salibus  uariare  nouis,  constanter  omitto 

teque,  quibus  princeps  o  facundissima  calles,  10 

aggredior:  precibus  descende  clientis  et  audi.  — 

dic  mihi,  Calliope:  quid  nunc  pater  ille  deorum 

cogitat?  an  terras  ad  patria  saecula  mutat 

quasque  dedit  quondam  torpentibus,  eripit  artes? 

nosque  iubet  tacitos  et  iam  rationis  egentes,  15 

non  aliter  primo  quam  cum  surreximus  aruo, 

glandibus  et  purae  rursus  procumbere  lymphae? 

an  reliquas  terras  conseruat  amicus  et  urbes, 


uerba  heroicum  Sulpiciae  carmen  ex  Uolaterrano  addidi,  Sulpitia  incipit  V;  de 
P  uide  p.  6.  ||  2  detexere  pacis  Heinsius  jj  3  secessit  V  ||  4  neque  V  |  Pha- 
laeci  Schlaegerus :  phaleco  V  phaleuco  JP  {]  5  Pario  scripsi:  iambo  P  V  |  iam- 
bo  scripsi:  eodem  P  V  nec  trim.  nec  qui  fractus  pede  iambus  eodem  Lach- 
mannus  ||  6  didicit  Uinetus :  discit  P  V  ||  7  haec  metra  scripsi :  caetera  P  V  | 
quondam  quae  Heinsius :  quod  denique  P  V  quot  denique  mollia  Bumiannus  || 
8  Romanas  Uinetus :  Romanos  PV  \  graiis  P  V  ||  10  o  Iahnius :  et  P  V  \  es 
facundissima  collis  Scioppius  fac.  polles  Burmannus  ||  12  nunc  scripsi:  non  P 
nam  V  ||  13  ad  scripsi:  et  P  V  in  Heinsius  |  pristina  saec  Hoeuenus.  ||  14  tor- 
pentibus  scripsi:  morientibus  PV  maioribus  Pontanus  maerentibus  Buherius 
iam  gentibus  Heinsius  morientis  lahnius  mortalibus  Hoeuenus  ||  15  etiamPFj 
tacitas  P  \  egenos  P  \\   16  aeuo  Auancius  ||  17  procumbere  Pithoeus :   procur- 

sed  genus  Ausonium  Romlique  extirpat  alumnos? 

quid?  reputemus  enim:  duo  sunt,  quibus  extulit  ingens        20 

Roma  caput:  uirtus  belli  et  sapientia  pacis. 

sed  uirtus,  agitata  domi,  it  socialibus  armis 

in  freta  Sicaniae  et  Carthaginis  excidit  arces 

caeteraque  imperia  et  totum  simul  abstulit  orbem. 

deinde,  uelut  stadio  uictor  qui  solus  Achaeo  25 

languet  ecus,  set  enim  immota  uirtute  fatiscit, 

sic  itidem  Romana  manus,  contendere  postquam 

destitit  et  pacem  longis  frenauit  habenis, 

ipsa  domi  leges  et  Graia  inuenta  retractans, 

omnia  bellorum  terra  quaesita  marique  30 

praemia  consilio  et  molli  ratione  regebat. 

stabat  in  his  (neque  enim  his  poterat  constare  sine  ipsis) : 

haut  frustra  Ueneri  mendaxque  Diespiter  olim 

cimperium  sine  fine  dedi*  dixisse  probatur. 

nunc  igitur,  qui  rex  Romanos  inperat  inter,  35 

—  non  trabs,  sed  trico  prolapsus  et  ingluuie  albus  — 

et  studia  et  sapiens  hominum  nomenque  genusque 

omnia  abire  foras  atque  urbe  excedere  iussit? 

quod  facinus!     Graiorum  olim  ecce  petiuimus  urbes, 


rere  P  V  ||  19  Romlique  Scioppius :  Romulique  PV  Remulique  Scaliger  Romi- 
que  Pithoeus  Romaeque  Bootius  Remoraeque  Iahnius  |  extirpat  scripsi:  extur- 
bat  PV  j|  22  it  scripsi:  et  P  V  ||  uu.  20.  21.  22  in  PV  post  15  extant, 
transpos.  Uinetus.  ||  23  excidit  scripsi:  exilit  PV  exiit  Pithoeus  exciit  Lach- 
mannus  |  artes  V  ||  25  uelit  P  j  stadio  Tornaesiana:  studio  PV  j  acheo  P\\ 
26  ecus  set  enim  immota  scripsi:  et  immota  secum  PV  senio  Heinsius  segnis 
Frankenius  \  fatiscit  Scaliger:  facessit  P  V  ||  32  enim  his  scripsi:  enim  PV\\ 
33  haut  Cannegieterus :  aut  PV  at  Buherius  \  Ueneri  Burmannus:  uxorx  PV  || 
35  nunc  aliter  Cannegieterus  |  rex  Romanos  Dousa :  res  Romanas  P  V  \  imperat 
Scaliger:  inferat  P  V  temperat  impar  Buherius  \\  36  non  trabs  sed  trico  scripsi: 
pon  trabe  sed  tergo  PV  in  rabiem  tetre  Buherius  non  trabe  sed  tigri  Canne- 
gieterus  I  ingluuie  alui  Seriuerius  |J  39  quod  facinus  acripsi:  quid  facimus  P  V  | 

ut  Komana  foret  magis  his  instructa  magistris:  40 

nunc,  Capitolino  ueluti  turbante  Camillo 

censibus  et  trutina  Galli  fugere  relicta, 

sic  nostri  palare  senes  adiguntur  et  ipsi 

ut  ferale  suos  onus  exportare  libellos. 

ergo  Numantinus  Libycusque  errauit  in  isto  45 

Scipio  quod  Ehodio  creuit  formante  magistro? 

caeteraque  illa  manus  bello  facunda  secundo? 

quos  inter  prisci  sententia  dia  Catonis 

scire  adeo  magni  fecisset,  utrumne  secundis 

an  magis  aduersis  staret  Eomana  prppago.  50 

scilicet  aduersis!  nam,  cum  defendier  armis 

suadet  amor  patriae  et  paritura  penatibus  uxor, 

conuenit  (ut,  uespis  cum  apium  domus  arce  Monoeci 

turbatur ,   concurrit  atrox  glomerataque  regem  53  D 

turba  tegens  strictis  per  lutea  corpora  telis) ; 

ast  ubi  res  secura  redit,  oblita  laborum  55 

plebs  patresque  una  somno  moriuntur  obeso : 

Eomulidarum  igitur  longa  et  grauis  exitium  pax.  — 


Graiorum  olim  ecce  petiuimus  scripsi:  Graios  hominumque  relinquimus  P  V 
Graiorum  hominumne  reliquimus  Cannegieterus  Graios  olim  requisiuimus  urbi 
lahnius  |  40  foret  manus  Bwrmannus  ||  41  nunc  Scaliger:  non  PV  |  Capi- 
tolinis  Buherius ,  improuiso  Wiihqfius  ||  42  censibus  Withofius :  ensibus  P  V 
lancibus  nescioquis ,  mercibus  Buherius  ||  43  Senis  V  |  adiguntur  scripsi :  di- 
cuntur  PV  j|  44  suos  onus  Scaliger :  suo  sonus  P  V  \  exportare  Burmannus : 
extirpare  PV  ||  45  Numantinus  Libycusque  Tornaesiana:  numantinas  liby- 
casque  PV  ||  46  quod  Cannegieterus :  qui  PV  ||  47  caeteraque  PV:  cetera 
et  edd.  \  foecunda  Auancius  ||  49  adeo  Pithoeus :  deos  P  V  deis  Iahnius  \ 
fecit.  sed  Uonckius  ||  51  deffendier  P  |  52  paritura  scripsi:  captiua  PV  || 
53  cum  apium  scripsi:  quarum  P  V  apium  Caruttius  |  Monoeci  scripsi:  mo- 
netae  P  mouente  V  ||  uersum  53 b  speciminis  gratia  addidi:  om.  PV  ||  55  res 
L.  Muellerus:  apes  PV  spes  uel  pax  uulgo  |  laborum  Heinsius:  suorum  V 
fauorum  P  |]  56  patresque  Dousa :  fraterque  P  V  materque  Pithoeus  Jj  57  longa 

hoc  fabella  modo  pausam  facit.  optima,  posthac, 

Musa,  uelim  moneas,  sine  qua  mihi  nulla  uoluptas 

uiuere:  uti  quondam  dum  Lydis  Smyrna  peribat,  60 

nunc  itidem  migrare  libet?  uel  denique  quiduis 

tu  dea  quaere  aliud:  tantum  Romana  Caleno 

moenia  iucundos  pariterque  auerte  Sabinos. 

haec  ego,  tum  paucis  dea  me  dignatur  et  infit: 

cpone  metus  saeuos,  cultrix  mea:  summa  tyranno  65 

ecce  instant  odia  et  nostro  periturus  honorest. 

nam  laureta  Numae  fontisque  habitamus  eosdem 

et  comite  Egeria  ridemus  inania  coepta. 

uiue,  uale!  manet  hunc  pulchrum  sua  fama  dolorem: 

Musarum  spondet  chorus  et  Komanus  Apollo\  70. 


Iam  quaerendum  est  de  opusculi  auctore.  extant  duo  Mar- 
tialis  epigrammata  [X  35  et  38],  in  quibus  Sulpiciae,  poetriae 
nobilissimae,  cum  Caleno  marito  tria  lustra  felicissime  peracta 
multis  praedicat.  huius  igitur  Sulpiciae  quin  carmen  nostrum 
sit,  non  dubitauere  uiri  docti.  mihi  prorsus  aliter  res  se  ha- 
bere  uidetur.  licet  enim  poema  iam  plurimis  sordibus  purga- 
tum  non  ita  sit  malum  ut  nonnulli  uoluerunt,  tamen  a  Martia- 
lis  tempestate  plane  alienum  censendum  est.  non  urgeo,  ua- 
ticinium  illud  [u.  66]  de  Domitiani  morte  uicina  multo  facilius 

potuisse  posteriore  tempore  quam  illo  imperante  fieri :  certis- 
simum  utique  argumentum  est  sermo ,  quo  conscriptus  est  li- 
bellus,  latinus.  longe  autem  serius  quam  quo  Sulpicia  uiuebat 
aeuum  uerbi  retractandi  [uu.  3  et  29]  usus  redolet,  coarguit 
uox  cconstanter3  [u.  9],  demonstrat  illud  priscae  antiquitatis 
auctores  imitandi  studium  christianorum  potissimum  poeta- 
rum  proprium  [u.  50  cpausam  facit5]  et  plebeia  uox  cpalare5 
[u.  43] ,  conuincit  denique  Claudiani  imitatio  [u.  12].  ceterum 
hanc  meam  suspicionem  firmare  licet  antiqui  auctoris  testi- 
monio.  Fulgentius  enim  in  mythologiarum  praefatione  haec 
scribit:  clicet  mulierum  uerbalibus  undis  et  causidici  cedant 
nec  grammatici  mutiant,  rhetor  taceat  et  clamorem  praeco 
compescat:  sola  est  quae  modum  imponit  furentibus,  licet 
Petroniana  subit  Albutia.  hac  etenim  alludente  et  Plautinae 
Saureae  dominatus  obdormit  et  Sulpicillae  Ausonianae  loqua- 
citas  deperit  Salustianaeque  Semproniae,  quamuis  praesens 
sit  Catilina,  melos  cantanti  raucescit5.  hic  in  uerbis  cneque 
Sulpicillae  Ausonianae  loquacitas5  nulla,  ut  mihi  roganti  be- 
neuole  affirmauit  C.  Bursianus,  in  codicibus  differentia  est, 
nisi  quod  Montepessulanus  praue  'ausoniana3  exhibet.  cum 
autem  Sulpicilla  quaedam  in  Ausonii  operibus  non  commemo- 
retur*),  Heinsiuscsua  Bissulae  Ausonianae'  emendauit  simul- 
que  omnem  orationis  aequabilitatem  sustulit.  nos  qui  probe 
tenemus ,  Sulpiciae  uersus  ex  Ausonii  quodam  codice  fluxisse 
[cf.  supra  p.  9] ,  iam  antiquo  tempore  illos  Ausonii  operibus 
adnexos  fuisse  statuemus.  Fulgentio  igitur,  qui  deminutiuo- 
rum  amore  nimio  flagrans  altero  quoque  loco  [myth.  I  p.  598] 
Sulpiciam  a  Martiale  laudatam  Sulpicillam  vocat,  huius  libel- 
lum  in  Ausoniano  codice  a  se  repertum  ipsi  Ausonio  tribuenti 


*)  nam  Fulgentium  ad  Ausonii  uerba  haec  [p.  214  ed.  Bipont.]  cprurire 
opusculum  Sulpiciae ,  frontem  caperare '  (quae  Iahnius  in  testimoniis  de  Sul- 
picia  afferre  omisit)  nullo  modo  posse  spectare,  ultro  apparet. 

facile  ueniam  donabimus.  nemo  enim  eo  0  003  091  807 
ut  reuera  ab  Ausonio,  a  cuius  ingenio  et  scribendi  ratione  toto 
ut  aiunt  caelo  distat,  carmen  nostrum  compositum  esse  dicat. 
ceterum  notum  est,  quot  spuriis  corpus  poematum  Ausoniano- 
rum  permixtum  sit;  cuius  rei  uel  antiquissimus  eius  codex 
Uossianus  praebet  documentum  [cf.  A.  Riese,  anth.  lat.  II 
praef.  p.  XVII].  nescio  autem  an  nullum  prudentius  de  car- 
mine  nostro  iudicium  prolatum  sit  quam  a  Fulgentio,  homine 
ceteroquin  nugacissimo.  nam  loquacitatis  crimen  certe  in  totam 
istam  praefationem  [uu.  1—11]  quadrat.  itaque  ego  sic  statuo, 
poematium  nostrum  non  multo  post  Ausonii  tempus  compositum 
esse  a  tirone  quodam ,  qui  lectis  Sulpiciae  opusculis  (ea  enim, 
ut  Ausonii,  Sidonii  Apollinaris,  Fulgentii  testimonia  docent, 
semper  in  fauore  hominum  erant)  summum  eius  in  maritum 
amorem  depingere  et  ipse  cupiens  egregiam  in  Domitiani  de 
philosophis  abigendis  edicto  ansam  nactus  sibi  uideretur.  hoc 
enim  carminis  esse  summum,  ut  Calenus  tutus  euadat  a  tyranni 
insidiis ,  supra  demonstrauimus.  idem  autem  tiro  gratiam  fe- 
tui  suo  apud  homines  conciliaturum  se  putauit  metrum  adhi- 
bendo  heroicum,  quippe  quo  Sulpicia  alias  non  usa  esset. 
hinc  et  uaniloquum  illud  exordium  [uu.  1  — llj  et  ipsam  illam 
inscriptionem  cheroicum  Sulpiciae  carmen'  repetemus. 


Ieiiae,   typis  Fr.  Frommanni. 


